Ҳаж – ҳар бир мусулмоннинг орзуси\nҲаж ҳар бир мусулмоннинг орзусидир. Чунки у сабабли киши онадан қайта туғилгандек гуноҳларидан покланади. Дунёдаги мусулмонлар бирдамлигига гувоҳ бўлади ва оламларга раҳмат қилиб юборилган севикли Пайғамбаримизни (с.а.в)зиёрат қилиш бахтига мушарраф бўлади.\nДарҳақиқат, Каъбатуллоҳ ҳақида сўз кетганда мўмин-мусулмонлар қалбини илиқ бир туйғу қамраб олиши бежиз эмас, албатта. Чунки Каъба, Аллоҳ таолонинг муқаддас уйи ва Одам алайҳиссаломдан то қиёматгача келадиган мусулмонларнинг қибласидир.\nРасулуллоҳ (с.а.в) марҳамат қиладилар:\n“Ислом беш нарса устига барпо қилинди:\n“Аллоҳдан ўзга илоҳ йўқ ва албатта Муҳаммад (с.а.в) Аллоҳнинг элчисидир” – деб гувоҳлик бермоқлик;\nНамозни барпо қилмоқлик;\nЗакотни адо этмоқлик;\nРамазон рўзасини тутмоқлик;\nБайтуллоҳни ҳаж қилмоқлик.\nЮқоридаги ояти карималар ва ҳадис шарифдан маълум бўладики ҳаж, Ислом арконларидан бири экан. Бас йўлга қодир мусулмон, умри давомида бир маротаба ҳаж ибодатини амалга ошириши билан Ислом арконларидан бирини адо этган саналади.\n“Ҳаж” сўзи луғавий жиҳатдан (бирор ишни) қасд, мақсад қилмоқ маъносида, шаръий истеълоҳда эса, махсус амалларни маълум бир жойда, муайян вақтда адо этишни қасд қилишдир.\nМахсус жой Каъбатуллоҳ ва Арофат, муайян вақт эса ҳаж мавсуми яъни Шаввол, Зулқаъда ва Зулҳижжа ойининг илк ўн куни ва махсус амал эса Байтуллоҳни тавоф қилиш ҳамда Арофатда туришликдир.\nЗеро, инсониятга ҳаёт қийинчиликларини енгиллаштириб берган Ислом, қодир бўлган кишиларга умри давомида бир марта ҳаж қилмоқликларини фарз қилди. Аллоҳ таоло ҳажни фарз қилганида Расулуллоҳ(с.а.в)дан “Ҳар йили ҳаж қиламизми?” деб сўраган кишига: “Ҳаж бир марта, кимики зиёда қилса у қўшимчадир” деб марҳамат қилдилар.\nБошқа ибодатлар сингари ҳаж ибодати ҳам, Расулуллоҳ(с.а.в) таълимотларига мувофиқ бўлсагина бу улуғ сафардан кўзланган мақсадга етилади. Расулуллоҳ (с.а.в):\n“Маносикларингизни мендан олингизлар” яъни ҳажда қандай ибодат қилиш тартиб қоидаларини мендан ўрганингизлар – деб марҳамат қилдилар.\nАлбатта бу улуғ ибодат фақат Яратганнинг розилиги учун бўлмоқлиги лозим. Риё ва гуноҳлардан холи, сахийлик ҳамда ҳусни хулқ ила ихлос билан амалга оширилган ҳаж – “ҳажжи мабрур” деб аталади. Бундай ҳаж хусусида Пайғамбаримиз (с.а.в) шундай марҳамат қиладилар:\nАбу Ҳурайра розияллоҳу анҳудан ривоят қилинади. Наби (с.а.в) дедилар:\n“Ҳажжи мабрурнинг мукофоти фақатгина жаннатдир. Умрадан кейинги умра иккисининг орасидаги нарсаларга каффоротдир.”\nАгар бу ибодат риёкорлик, ҳўжакўрсин ва одамлар эшитсин учун бўлса, ундай қилинган ҳаждан эгасига Аллоҳнинг ҳузурида насиба йўқдир. Аллоҳ таоло ҳадис қудсийда шундай марҳамат қилади:\n“Мен шерикларнинг шерикчилигидан беҳожатман. Кимки бир амални Менга бировни шерик қилган ҳолида қилса, уни ҳам, шериклик қилган нарсасини ҳам тарк қиламан”.\nПайғамбар (с.а.в) муборак ҳадис шарифларида, ҳаж даврида гуноҳлар ва фисқу фасод ишлардан тийилиб, ҳаж амалларини адо қилган кишиларнинг онадан қайта туғилгандек гуноҳлардан пок бўлишларини хушхабарини бердилар:\nАбу Ҳурайра розияллоҳу анҳудан ривоят қилинади. Наби (с.а.в) дедилар: “Ким Аллоҳ учун ҳаж қилса, фаҳш сўз айтмаса ва фисқу фасод қилмаса, худди онаси туққан кунидек қайтади.”\nДарҳақиқат ҳаж, инсон ҳаётида яхшилик сари тубдан бурилиш ясайдиган жараён. Бунинг учун эса киши ўзини ўзи бошқара билиши, олдинги гуноҳ ишларни тарк қилиши ҳамда савоб ишларга ҳарис бўлмоғи лозим. Аллоҳ уни Ўзининг фазли, марҳамати билан онадан қайта туғилгандек гуноҳларидан поклагандан сўнг, бу неъматни қадрига етиб, Ватанга қайтгандан кейин ҳам, гўзал ахлоқда барчага намуна бўлишга ҳаракат қилмоғи лозим. Зеро мусулмонлар барча яхши ишларда пешқадам бўлмоқлари ва хусусан ҳажни ният қилган азизларимиз қуйидаги сафар одобларига риоя қилмоқлари мақсадга мувофиқдир:\nҲаж ва умрани ният қилган киши авваламбор бу улуғ сафардан Аллоҳ таолонинг розилигини мақсад қилмоғи ҳамда риёкорлик, одамлар эшитсин каби иллатлардан ўзини покламоғи лозим;\nСафар олдидан киши, ўзининг васият, қарз олди бердилари ва омонатларини ёзиб қолдирмоғи мустаҳаб амаллардан саналади;\nГуноҳларига қаттиқ тавба қилмоқлик ва уларни ҳеч қачон қайта қилмасликка ният қилмоқ;\nКишиларнинг унда ҳақлари бўлса ёки уларга ноҳақликлар қилган бўлса, ҳақларини эгаларига қайтариш, зулм қилган кишиларидан эса, уларнинг авф этишларини сўрашлари лозим;\nАллоҳ таоло фақатгина ҳалол моллардан қилинган нафақаларнигина қабул қилишини эътиборга олиб, ҳажга борадиган нафақаларини ҳам фақат ҳалолдан тўплашлари лозим;\nБарча гуноҳлар, жумладан тил ва қўлдан содир бўладиган чақимчилик, ғийбат, билмаган нарсасини гапириш, атрофидагиларга қўполлик қилиш, ҳаж ва умрани адо этаётганларни ноқулай аҳволга солиб қўйиш кабилардан сақланиш лозим. Атрофдагиларга нисбатан раҳм шафқатли, меҳрибон ва хушмуомалали бўлиш мусулмон кишининг фазилатидандир;\nҲаж ва умрани ният қилган киши, ҳаж ва умра амаллари қандай бажарилишини яхши билиб олмоқлари керак;\nҲаж зиёратига отланган кишилар зиммаларидаги фарз ва вожиб амалларни тўлиқ бажармоқликка жидду-жаҳд қилмоқлари, хусусан намозларни ўз вақтида жамоат билан адо қилиш, зикр, дуо, тиловати Қуръон ва истиғфорлар айтиш, ёрдамга муҳтож кишиларга ёрдам кўрсатиш каби ишларни қилмоқлари таҳсинга лойиқ ишлардандир;\nСафар давомида солиҳ ва билимдон ҳамроҳлар билан бирга бўлмоқлик ҳам мустаҳаб амаллардан саналади;\nСафарга отланган кишилар гўзал хулқлик бўлишга ва одамлар билан хушхулқлик ила муомала қилишга эътибор беришлари лозим. Бу эса ўз – ўзидан сабр қилиш, авф этиш, мулойимлик, меҳрибонлик, ҳалимлик, камтаринлик, шошқалоқлик қилмаслик, саҳоватли бўлиш, адолатли ва омонатдор бўлиш каби хислатларни ўз ичига олади;\nСафарга отланган киши ўз оиласини Аллоҳдан тақво қилишга чақирмоғи лозим. Чунки бу, Аллоҳ таолонинг бандаларга берган кўрсатмаси;\nСафарга отланган киши Пайғамбаримиз (с.а.в)дан ворид бўлган дуоларни ёдлаб олмоқлиги мустаҳаб амаллардандир.\nДинимиз, Ватанимиз ва халқимизнинг бирдамлиги, фаровон-осойишталиги ва тинчлигини сўраб дуо қилаётган барча юртдошларимизни Аллоҳ ўзининг паноҳида асрасин! Ҳажни ният қилган ватандошларимизнинг ҳам ҳажларини, ҳажжи мабрурлардан қилсин!\n“Шохижалил” жоме масжиди\nMore in this category: « 7 саволга 7 жавоб: Ҳаж шартлари\tҲаж сафари учун танланадиган пойабзал ҳақида тавсиялар »


Сибирь дарёларини Орол денгизига буриш хомхаёл эдими ёки реаллик?\n15:07 / 08.03.2020\nСобиқ иттифоқ даврида Марказий Осиё қишлоқ хўжалигига ихтисослашган ҳудудга айлантирилади. Иссиқ иқлим, унумдор тупроқ бу минтақада кўплаб қишлоқ хўжалиги экинларини етиштириш учун яхши шароит яратади. Бунинг устига бепоён ер, арзон ишчи кучи... Минтақада юқори ҳосилдорлик учун фақат сув муаммо бўлиши мумкин эди.\nПахта яккаҳокимлиги ва Оролнинг қуриши\n1960-йилларда Марказий Осиё республикаларида кўплаб чўллар ўзлаштирилиши, янги каналлар ва сув омборлари қурилиши Амударё ва Сирдарё сувининг Оролга етиб боришини камайтиради. Натижада унинг сатҳи пасая бошлайди.\nАлбатта, Оролнинг қуриб бораётгани кенг жамоатчиликдан яшириларди. Биладиганлар эса бу ҳақда на гапирган, на бирор ерда ёза олган. 1980-йилларга келибгина одамлар Орол қуриётгани ҳақида хабар топди. Бу вақтда денгизнинг ярми қуриб бўлган ва ҳақиқий ҳолат ҳақида фақат Орол атрофида яшаётганлар биларди...\nСобиқ иттифоқ учун Марказий Осиё республикалари, айниқса Ўзбекистонда етиштириладиган пахта стратегик даражага кўтарилган муҳим хомашё эди. Собиқ иттифоқнинг енгил саноати учун миллионлаб тонна пахта толасини Ўзбекистон етиштириб берарди. Пахта кўп сув талаб қиладиган ўсимлик бўлгани сабаб у экиладиган майдонларнинг ва ҳосил режасининг йилдан-йил кўпайтириб борилиши охир-оқибат минтақада сув муаммосини келтириб чиқарарди.\nСибирь дарёларини Марказий Осиёга оқизиш: илк лойиҳалар\nОролнинг суви камайиб бораётган вақтда Марказ (яъни Москва) Сибирдаги Обь ва Иртиш дарёларининг сувини Марказий Осиёга оқизиш режасини туза бошлайди. Аслида Сибирь дарёларининг сувини бу ҳудудга буриш бўйича фаразлар ХIХ асрнинг иккинчи ярмида пайдо бўлган. 1868 йилда Киев университети битирувчиси Яков Демченко Обь ва Иртиш дарёларининг сувини Орол-Каспий пасттекислигига оқизиш режасини ишлаб чиққанди.\n1871 йилда Демченко «Қўшни давлатлар иқлимини яхшилаш учун Орол-Каспий пасттекислигини сувга бостириш» номли китобини чоп эттиради. Ўша пайтда бу ишга эҳтиёж йўқ эди. Шунингдек, уни амалга оширишнинг иложи бўлмагани учун режа қоғозларда қолиб кетади.\nОрадан ярим асрдан ошиқроқ вақт ўтиб, 1948 йилда россиялик географ, академик Владимир Обручев Сибирь дарёларини Марказий Осиёга оқизиш ҳақида Сталинга хат ёзади. Сталин бу режани эътиборсиз қолдиради.\n1950-йилларда қозоғистонлик академик Шафиқ Чўқин бу масалани яна кўтариб чиқади. Унинг чизмалари асосида бир неча лойиҳа институтлари дарёларни турли йўналишлар бўйлаб оқизиш лойиҳасини тайёрлашади.\n1960-йиллардан бошлаб Ўзбекистон ва Қозоғистонда жуда катта ҳудудлар ўзлаштирилиши оқибатида Амударё ва Сирдарё сувларини қишлоқ хўжалиги учун сарфлаш бошланади. Оқибатида Орол денгизига сув бориши кескин камайиб кетади. Шундан сўнг Сибирь дарёларини Марказий Осиёга оқизиш масаласи жиддий мавзу сифатида яна кун тартибига чиқади. Тошкент, Олма-Ота, Москва ва Новосибирскда шу мавзуда бир неча марта йиғилишлар ўтказилади.\nРежадан амалий ишлар сари\n1968 йилда КПСС Марказий қўмитаси йиғилишида СССР Госплани, Фанлар Академияси ва яна бошқа бир нечта тегишли ташкилотларга Сибирь дарёларини Марказий Осиёга оқизиш учун лойиҳа ишлаб чиқиш топшириғи берилади.\n1970 йил 24 майда КПСС МҚ ва Министрлар Советининг «1971-1985 йилларда ерларнинг мелиоратив ҳолатини яхшилаш, дарё оқимларини тартибга солиш ва қайта тақсимлашни ривожлантириш истиқболлари тўғрисида»ги 612-сонли қарори қабул қилинади. Қурилиши 1968 йилда бошланган, узунлиги 548 километр бўлган Иртиш-Қарағанда канали 1971 йилда фойдаланишга топширилади. Сибирдаги дарёлар сувини Каспий ва Орол денгизигача ана шу канални давом эттириш орқали олиб келиш режа қилинади.\n1976 йилда КПССнинг XXV съездида таклиф этилган тўрт лойиҳадан бири - СССР сув хўжалиги ва мелиорация вазирлиги таклиф этган лойиҳа қабул қилинади. «Союзгипроводхоз» лойиҳа ижрочиси этиб тайинланади.\nЛойиҳани амалга ошириш учун СССР Фанлар Академияси, «Госплан», «Гостстрой», «Минводхоз» ва Министрлар Совети қошидаги давлат қўмитаси иштирокида махсус комиссия ташкил этилади. Шу тариқа ишлар бошлаб юборилади.\nЛойиҳадан кўзланган мақсад: «бир ўқ билан икки қуённи уриш»\nҒарбий Сибирдаги Обь ва Иртиш дарёларининг сувини Қозоғистон чўллари бўйлаб ўтказиб, Каспий ва Орол денгизлари томон оқизиш лойиҳаси билан СССР раҳбарияти бирданига бир нечта «қуённи уриш»ни мўлжал қилган эди:\nа) қишлоқ хўжалигида Амударё ва Сирдарё сувининг кўп сарфланиши туфайли суви кескин камайган Орол муаммосини шу лойиҳа орқали ечиш;\nб) Сибирь дарёлари сувининг Марказий Осиё жанубига оқизиш баҳонасида Қозоғистон ва Ўзбекистондаги жуда катта ҳудудларни ўзлаштириш ва қишлоқ хўжалигида фойдаланиш.\nУшбу лойиҳа устида 20 йилдан ошиқроқ вақт давомида СССРдаги 160дан ошиқ турли ташкилотлар, жумладан, 48та қидирув-лойиҳа, 112та илмий-тадқиқот институтлари (уларнинг 32таси СССР Фанлар Академияси таркибидаги институтлар эди), 32та министрлик ва 9та иттифоқдош республикалар министрликлари ишлаган.\nЛойиҳани ишлаб чиқиш давомида тайёрланган материаллар ҳажми 50 том, тайёрланган чизма ва хариталар 10та альбом бўлади. Лойиҳа чизмаларини «Минводхоз» буюртмаси билан «Средазгипроводхлопок» институти тайёрлаб беради.\nЛойиҳада иккита канал қазиш режа қилинган\n«Сибирь-Марказий Осиё канали» — бу лойиҳа бўйича қуриладиган илк канал бўлган. Ушбу канал орқали Обь дарёсининг сувини Қозоғистон орқали Ўзбекистонга оқизиш мўлжалланади.\nузунлиги – 2 550 километр;\nкенглиги – 130-300 метр;\nчуқурлиги – 15 метр;\nсув ўтказиш имконияти – секундига 1 150 метр/куб бўлиши лозим эди.\nУшбу лойиҳа қиймати ўша пайтда 32,8 миллиард рублни ташкил этган. Бундан 8,3 миллиард РСФСР, 11,2 миллиард Қозоғистон, 13,3 миллиард рубль Ўзбекистон ҳудудида ишлатилиши мўлжалланганди. Лойиҳа ишга тушгач ундан келадиган йиллик соф фойда 7,6 миллиард рубль бўлиши кутилган.\nАнти-Иртиш каналини лойиҳанинг иккинчи босқичида қуриш режа қилинган. Бу лойиҳа Қозоғистон шимолидаги Тўрғай водийсидан ўтиб жанубга бурилиши ва Сирдарё ҳамда Амударёга келиб қуйилиши лозим эди. Бу лойиҳа бўйича йирик гидроузел ва ўнлаб йирик насос станциялари қурилиши режа қилинган.\nСибирь дарёларини Марказий Осиёга оқизиш масаласи илк кўтарилган ва лойиҳаларни тайёрлаш бошланганда бу лойиҳага қаршиларнинг «дами ичида» бўлган. СССРда юритилиган қаттиқ сиёсат одамлар бу лойиҳаларга қарши чиқишига мутлақо йўл қўймаган. Кейинчалик, вазият бироз ўзгаргандан кейин, яъни Горбачёв раҳбарликка келиб, сиёсат либераллашгач, Москванинг бу лойиҳасига қарши бўлган кўплаб кишилар чиқа бошлайди.\nУлар ўз эътирозларини бир неча омиллар билан асослаганди. Уларнинг фикрича, Ғарбий Сибирдан Марказий Осиё жанубигача улкан канал тортиш:\nа) канал ва сув омборлар қурилса, жуда катта ҳудудда табиатга зарар етади ва экология издан чиқади;\nб) канал ва сув омборларига яқин ҳудудларда ер ости сувлари юқорига кўтарилади, йўллар, аҳоли пунктлари ва бошқа объектлар жиддий хавф остида қолади;\nв) Обь ва Иртиш дарёларида балиқлар камайиб, оқибатда Обь дарёси ҳавзасининг шимолий қисмида балиқчилик билан кун кечирадиган турли халқларнинг турмуш тарзига зиён етказилади;\nг) Обь дарёси сувининг камайиб бориши туфайли, унинг Шимолий Муз океанига қуйилиш қисмида шўрланиш даражаси ошиб кетади;\nд) иқлим ўзгаришлари бўлади ва бу минтақага катта зарар етказади;\nе) Қозоғистон ва Ўзбекистонда канал атрофидаги ерларда ерости сувлари кўтарилади ва унга туташ ҳудудлар ботқоқликларга айланади.\nЛойиҳа амалга ошмаслиги сабаблари ва тўхтатилиши\n1986 йил 14 августда КПСС МҚ сиёсий бюросининг махсус йиғилишида Сибирь дарёлари сувларини Марказий Осиёга оқизиш лойиҳаси тўхтатилади. Лойиҳа амалга ошмаслигининг бир неча сабаби бор эди:\nа) Горбачёв мамлакат раҳбарлигига келиб, ислоҳотлар бошланиши;\nб) Афғонистондаги ҳарбий ҳаракатларга жуда катта маблағ сарфлангани туфайли бундай йирик лойиҳалар учун етарли маблағ топилмагани;\nв) лойиҳага мамлакат бўйлаб жуда кўпчилик — олимлар, адиблар ва бошқа зиёлилар қарши бўлиши;\nГорбачёвдан олдинги раҳбарлар пайтида СССРдаги турли лойиҳаларга ҳеч ким ошкора қаршилик қила олмас, қаршилик қилганлар «партия сиёсатига қарши» деб баҳоланиб, жазоланар эди. Горбачёв ҳокимият тепасига келгач бу борада сезиларли ўзгаришлар рўй беради. У сўз эркинлигига йўл очади ва натижада лойиҳага қаршилар жонланиб қолишади.\nМарказий матбуотда бирин-кетин бу лойиҳага қарши мақолалар эълон қилинади. Жамоатчилик номидан Горбачёв номига мурожатнома ёзилади. Лойиҳага, айниқса Москва зиёлилари қаттиқ қаршилик кўрсатади. СССР Фанлар академияси академиги Александр Яншин бошчилигида бир гуруҳ академиклар номидан, шунингдек академик Понтрягин ўз номидан лойиҳани тўхтатишни сўраб Горбачёвга мактуб ёзади.\n«Госплан» раиси Николай Байбаковнинг кейинчалик берган маълумотларига кўра, СССР Министрлар Совети раиси Алексей Косигин аввалбошданоқ бу лойиҳага қарши бўлган.\nЛойиҳага сўнги йиллардаги қизиқиш\nСССР тарқаб кетгандан сўнг Қозоғистон ҳукумати бир пайтлар тўхтатиб қўйилган бу лойиҳани Қозоғистон ҳудудида амалга ошириш бўйича Россия томони билан музокаралар ўтказади.\n2002 йил Москва шаҳри мэри Юрий Лужков лойиҳани давом эттириш таклифи билан чиқади. Лужков 2009 йил 4 июль куни Остонада «Сув ва дунё» номли китобининг тақдимотида Сибир-Қозоғистон канали лойиҳасини давом эттиришни қўллаб-қувватлаши ҳақида яна бир бор эслатади.\n2006 йил 4 сентябрда Қозоғистон президенти Нурсултон Назарбоев Остонада бўлиб ўтган матбуот анжуманида Сибирь дарёларини Марказий Осиёга оқизиш лойиҳасига яна қайтиш лозимлиги ҳақида фикр билдиради.\n2010 йил сентябрда Россия президенти Дмитрий Медведев Россиядаги Собиқ Иттифоқ даврида ишлатилган, сўнг ўз ҳолига ташлаб қўйилган суғориш объектларини қайта тиклаш ва таъмирлаш ҳақида кўрсатма беради. Ўшанда Қозоғистон президенти Нурсултон Назарбоев Медведевга мурожат қилиб, Ғарбий Сибирь дарёларининг сувини Қозоғистонга оқизиш лойиҳасини қайта бошлаш ҳақида таклиф билдиради, аммо Россия раҳбарияти унинг таклифини эътиборсиз қолдиради.\nСибирь дарёларини Ўрта Осиёга оқизиш лойиҳаси бугунги кунда 40 миллиард долларга баҳоланяпти.\nБугун кўпчиликни бир савол ўйлантиради: ўшанда Сибирь дарёларининг сувини Марказий Осиёга оқизишнинг имкони бормиди?\nБир тарафдан лойиҳанинг амалга ошириш жуда қийин иш бўлган, иккинчи тарафдан СССР-Афғон уруши бошланиб кетмаганида, у амалга ошиши ҳам мумкин эди. Афғонистондаги уруш натижасида СССР нафақат бу урушда ҳисобсиз маблағ ишлатди, балки Ғарб давлатлари жорий этган санкциялар туфайли жуда катта маблағ йўқотди. Бундай ҳолатда катта маблағ талаб қиладиган лойиҳаларни амалга ошириш амримаҳол эди.\nҚолаверса, лойиҳа давом эттирилганда ҳам Сибирь дарёларининг суви Ўзбекистонга етиб келмаслиги эҳтимоли юқори бўлган. Каналлар қазилиб, улардан сув оқизиш бошланса, сув Ўзбекистонга етиб келгунча парланиш ва ер остига сингиб кетиш натижасида катта йўқотишларга учраши аниқ эди. Бундай ҳолатда сувни энг аввал Қозоғистон чўлларини ўзлаштиришга сарфлаш Москва учун энг манфаатли йўл бўларди.\nБугун лойиҳа ҳақида турли тахминларни билдириш мумкин. Унинг тўхтатилгани ва Сибирь дарёлари сувининг Ўзбекистон уёқда турсин Қозоғистонга ҳам оқмаётгани эса айни ҳақиқат...\nОрол денгизи акваторияси ва унга туташ ҳудудларнинг нефтгазлилик салоҳияти геологик жиҳатдан ўрганилади\n14:36 / 19.02.2020\nТаълим, тиббиёт ва Орол – ТИКА ижрочи директори Ўзбекистондаги келгуси лойиҳалар ҳақида


Саламга доир ҳукмлар ҳақидаги боб – Islom Nuri\nСаламга доир ҳукмлар ҳақидаги боб\nСалам ёки салаф – пулини нақд тўлаш, молни эса кейинроқ олиш кўринишидаги байъ бўлиб, уламолар унга: «Ўша заҳотиёқ бериладиган тўлов эвазига зиммадаги сифати маълум нарсага тузилган ақд-битим» деб таъриф берганлар.\nМуомаланинг бу тури Қуръон, Суннат ва ижмоъ билан жоиздир.\nАллоҳ таоло айтади: «Эй мўминлар, бир-бирларингиз билан қарз муомаласини қилсангиз, ёзиб қўйинглар!» (Бақара: 282).\nعَنِ ابْنِ عَبَّاسٍ قَالَ: «أَشْهَدُ أَنَّ السَّلَفَ الْمَضْمُونَ إِلَى أَجَلٍ قَدْ أَحَلَّهُ اللَّهُ، وَأَذِنَ فِيهِ.»\nИбн Аббос розияллоҳу анҳумо: «Гувоҳлик бераманки, маълум муддатга кафолатланган салафни (яъни пулини аввалдан тўлашни) Аллоҳ таоло ҳалол қилган ва унга изн берган», деди, сўнг юқоридаги оятни ўқиди (Абдурраззоқ (8/5, №14064), Тафсир Ибн Жарир (3/116) Ҳоким (2/314) Байҳақий (6/18) ривоятлари).\nعَن عَنِ ابْنِ عَبَّاسٍ رَضِيَ اللَّهُ عَنْهُمَا، قَالَ: قَدِمَ النَّبِيُّ صَلَّى اللهُ عَلَيْهِ وَسَلَّمَ الْمَدِينَةَ، وَهُمْ يُسْلِفُونَ بِالتَّمْرِ السَّنَتَيْنِ وَالثَّلاَثَ، فَقَالَ: «مَنْ أَسْلَفَ فِي تَمْرٍ— فِي شَيْءٍ —، فَلْيُسْلِفْ فِي كَيْلٍ مَعْلُومٍ، وَوَزْنٍ مَعْلُومٍ، إِلَى أَجَلٍ مَعْلُومٍ.»\nРасулуллоҳ соллаллоҳу алайҳи ва саллам Мадинага келганларида Мадина аҳли хурмо ҳосилини бир йил, икки йил, уч йил (олдиндан пулини тўлаб) салаф қилишарди. У зот: «Ким ҳурмода – бошқа лафзда: бир нарсада – салаф қилса (яъни, пулини олдиндан берса), маълум кайл, маълум вазнда, маълум муддатгача салаф қилсин», дедилар (Бухорий (2239) ва Муслим (1604) Ибн Аббос розияллоҳу анҳумодан ривоят қилганлар). Ушбу ҳадис салам байъи мазкур шартлар билан жоизлигига далил бўлади.\nИбнул Мунзир ва бошқалар унинг жоизлигига уламолар ижмоъ қилганларини айтганлар (Ал-ижмаъ: 45-с).\nОдамларнинг ҳожатлари шуни тақозо қилади. Чунки, ақд (савдо битими) тузаётганлардан бири пулини олдиндан олиши билан фойдаланса, иккинчиси мол баҳосининг арзонлиги билан фойда олади.\nСалам байъи дуруст саналиши учун унда байънинг шартларидан ташқари яна бир неча хос шартлар шарт қилинади:\nБиринчи шарт: Салам қилинадиган молнинг сифатлари аниқ бўлиши. Чунки, сифатлари аниқ бўлмаган нарсалар кўпинча бошқача бўлиб чиқади ва икки томон ўртасида низо келтириб чиқаради. Шунинг учун сифатларида фарқли бўладиган сабзавотлар, терилар, ҳар турли идишлар ва жавоҳирларда салам байъи дуруст бўлмайди.\nИккинчи шарт: Салам қилинадиган нарсанинг жинси ва навини зикр қилиш. Яъни, масалан, жинс деганда буғдойни, нав деганда унинг қандай навли эканини (тури, сорти) тушунилади.\nУчинчи шарт: Салам қилинадиган молнинг сиғим ёки оғирлик ёки узунлик ўлчовида ўлчанадиган миқдорини айтиш. Чунки, Набий соллаллоҳу алайҳи ва саллам: «Ким ҳурмода – бошқа лафзда: бир нарсада – салаф қилса (яъни, пулини олдиндан берса), маълум кайл, маълум оғирликда, маълум муддатгача салаф қилсин», дедилар (Бухорий (2239) ва Муслим (1604) Ибн Аббос розияллоҳу анҳумодан ривоят қилганлар). Чунки, агар салам қилинадиган молнинг миқдори аниқ бўлмаса, уни тўла-тўкис қабул қилиб олиш имкони бўлмайди.\nТўртинчи шарт: Маълум муддатни айтиш. Чунки, Расулуллоҳ соллаллоҳу алайҳи ва саллам: «маълум муддатгача», деганлар. Аллоҳ таоло: «Эй мўминлар, бир-бирларингиз билан қарз муомаласини қилсангиз, ёзиб қўйинглар!», деди (Бақара: 282). Ояти карима ва ҳадиси шариф салам байъида муддат белгилаш ва муҳлатнинг ҳар икки тараф биладиган ҳад-чегарасини тайин қилиш шартлигига далил бўлади.\nБешинчи шарт: Салам қилинган (яъни, пули олдиндан тўлаб қўйилган) нарса муддат келганда аксарият ҳолларда топилиши шарт қилинади. Агар салам қилинган мол берилиш муддати келганда топилмайдиган бўлса, яъни, масалан, рутоб (янги пишган ҳўл хурмо) ва узумни қиш пайтида беришга салам қилинса, салам байъи дуруст бўлмайди.\nОлтинчи шарт: Миқдори аниқ бўлган тўловни ақд-битим тузилган ўриннинг ўзида тўла миқдорда олиши. Чунки, Пайғамбар соллаллоҳу алайҳи ва саллам: «Ким ҳурмода – бошқа лафзда: бир нарсада – салаф қилса (яъни, пулини олдиндан берса), маълум кайл, маълум оғирликда, маълум муддатгача салаф қилсин», дедилар (Бухорий (2239) ва Муслим (1604) Ибн Аббос розияллоҳу анҳумодан ривоят қилганлар). Салаф қилсин дегани – пулини олдиндан берсин, деганидир.\nИмом Шофеъий раҳимаҳуллоҳ айтади: «Чунки, салаф байъини қилаётган кишисидан ажралгунига қадар пулини тўлаб қўймаса, буни салаф байъи дейилмайди» (Заркаший «Шарҳ»ида (4/14) нақл қилган).\nЧунки, агар тўловини ўрнида олмаса, у қарзни қарзга байъ қилиш бўлиб қолади, бу эса жоиз бўлмайди.\nЕттинчи шарт: Салам қилинаётган нарса муайян нарса бўлмаслиги, балки зиммадаги қарз бўлиб қолиши. Шундай экан, дарахт ёки ҳовлини салам қилиш жоиз бўлмайди. Чунки, муайян бўлган нарса берилиш вақти келгунича талафотга учрашдан холи бўлмайди, у ҳолда мақсуд йўққа чиқади.\nСалам қилинган молни – имкони бўлса – ўша ақд-битим тузилган ўринда берилади. Агар имкони бўлмаса, яъни масалан, саҳрода ёки денгизда ақд тузган бўлсалар, молни топшириш ўрни айтилиши шарт.\nАгар ҳар икки тараф молни топшириш ўрнига келишиб олсалар, бу жоиз бўлади. Акс ҳолда ақд тузилган ўринга қайтадилар.\nСаламга доир ҳукмлардан:\nСалам қилинган молни қўлга келмасидан туриб сотиб юбориш жоиз бўлмайди. Чунки, Набий соллаллоҳу алайҳи ва саллам: «Ким бир егулик сотиб олган бўлса, уни тўла қилиб олмагунича сотмасин», деганлар (Бухорий (2126) ва Муслим (1525) Ибн Аббос розияллоҳу анҳумодан ривоят қилганлар). Бир лафзда: «… ҳатто уни қўлига олмагунича» (Бухорий (2136) ва Муслим (30/1525) ривоятлари), имом Муслимда: «… ҳатто ўлчаб олмагунича» (31/1525).\nУни ҳавола қилиш (яъни, бошқа бировнинг зиммасига ўтказиб қўйиш) ҳам дуруст бўлмайди. Чунки, ҳавола қилиш муқаррар қарздан бошқада дуруст бўлмайди, салам эса бекор бўлиб кетиши ҳам мумкин бўлган нарсадир.\nАгар салам қилинган нарса муҳлати келганда бўлмай қолса, яъни, масалан, бирон мева ҳосилини салам қилинган бўлса-ю, ўша дарахт шу йили ҳосил қилмаса, салам эгаси то ўша ҳосил бўлгунича кутиши ёки байъни бекор қилиб, пулини қайтариб олиши ўртасида ихтиёрлидир. Чунки, ақд зоил бўлса, тўловни қайтариш фарз бўлади. Агар ўша тўланган тўлов йўқ бўлиб кетган бўлса, унинг ўрнини тўлайди, валлоҳу аълам.\nБу турдаги муомаланинг мубоҳ бўлиши шариати исломиянинг қулайлиги ва\nбағрикенглигидандир. Чунки, бу хилдаги муомалада одамларга қулайлик ва енгиллик\nяратиб бериш, шу билан бирга рибо ва бошқа ҳаром-ҳариш йўллардан четланган ҳолда\nуларнинг манфаатларини рўёбга чиқариб бериш ҳосил бўлади. Бунинг учун Аллоҳга


07 май 2021, Тошкент вақти: 18:06\nҲозир қамоқда қолаëтган Ойбек Миралиев.\n17 февраль куни Жиноят ишлари бўйича Тошкент шаҳар Сергели туман судида судья Баҳодир Юсупов раислигида тадбиркор Элдор Миралиевга нисбатан ўтаётган маҳкама ўз ишини давом эттирди. Гувоҳлар сўралди, далилларга ойдинлик киритилди.\nТаниқли тадбиркор Ғафур Раҳимов, унинг хотини Лола Раҳимова, тадбиркор Шерзодхўжа Аббосхўжаев ва бошқаларга моддий зарар етказганликда айбланаётган тадбиркор Элдор Мириалев хатти-ҳаракатларига ойдинлик киритилди.\nЭлдор Миралиев таниқли тадбиркор Ғафур Раҳимов, унинг хотини Лола Раҳимова, хусусий тадбиркор Шерзодхўжа Аббосхўжаев ва бошқаларга моддий зарар етказганликда айбланмоқда.\n34 яшар Элдор Миралиевга нисбатан судь 4 февраль куни бошланган эди.\nЖабрланувчининг гувоҳи ғайриоддий\nСуд мажлисида сўроқ қилинган гувоҳ Қаҳрамон Ғуломов жабрланувчи Лола Раҳимованинг ҳам юристи, ҳам Ўзбекистонда унинг номидан ишларини юритувчи, мол-мулклари учун ишончли вакилдир.\nУ ўта оғир жиноятларда айбланиб, 2011-18 йилларда Жаслиқ лагерида жазо муддатини ўтаб қайтган.\nЛола Раҳимова номидан Ўзбекистон Республикаси Бош прокуратураси ва бошқа давлат ҳокимияти идораларига ака-ука тадбиркор Миралиевлар устидан шикоят қилиб, уларни қаматишга эришган Қаҳрамон Ғуломов жиноят иши воқеалари содир бўлгани иддао қилинаётган пайтда қамоқда бўлган.\nҚаҳрамон Ғуломов суд мажлисида Лола Раҳимованинг оғзаки кўрсатмаларига таяниб айтишича, ака-ука Миралиевлар 2014 йилда Москвадаги Европа кредит банкидан Раҳимова билан шерикликда 2 миллион АҚШ доллари миқдорида кредит олган.\nҲолбуки, Европа кредит банки ҳужжатлари ва сметасида автомобиль масаласида бирор гап йўқ. Қолаверса, 2014 йилдаги кредит аллақачон ёпилиб кетган.\nЖиноят ишидаги баҳсли “Mercedes-Benz Maybach” автомобили гўё ана шу кредитнинг бир қисми эвазига харид қилинган. Фуқаро Жаҳонгир Юлдашев номида бўлган бу автомобилдан тадбиркор Ғафур Раҳимов ва унинг оиласи Тошкентга қилган қисқа сафарлари даврида фойдаланган холос.\nРаҳимовлар оиласининг автомашинага тааллуқли ягона қонуний жиҳати Лоланинг Ғафур Раҳимовдан аввалги турмушидан ўғли Акмал Раҳимов номига ҳайдаш ҳуқуқи берилган Юлдашевнинг ишончномасидир.\nСуд Раҳимовани мажбурий келтиришга оид ажрим чиқарди\nСудланувчи Миралиевларга қўйилаётган айбловларнинг аксарияти Лола Раҳимованинг шахсан ўзи изоҳ беришини тақозо қилмоқда. Шу боисдан ҳам судланувчининг ҳимоя тарафи Лола Раҳимованинг суддаги шахсан иштирокини таъминлашни талаб қилмоқда, зотан улар бунга қонунан ҳақлидирлар.\nАммо жиноят ишлари бўйича Сергели тумани суди Россия Федерацияси фуқароси бўлган Лола Раҳимовага 4 марта судга чақирув қоғози юборган. Шунга қарамай Лола Раҳимова судга келмаяпти. Бундай ҳолатда судга мажбурий келтириш чоралари кўрилади ва Сергели суди бу ҳақда ажрим қабул қилган.\nГувоҳ Қаҳрамон Ғуломовнинг таъкидича, Лола Раҳимованинг шу кунда Ўзбекистонга келишига монъелик қиладиган таъқиқ йўқ. Унга нисбатан Тошкент шаҳар ИИББ томонидан эълон қилинган қидирув 2019 йилнинг 4 январидан бекор қилинган, у ва эри Ғафур Раҳимовга нисбатан қўзғатилган жиноят иши Ўзбекистон Республикаси ЖПКнинг 83-моддаси 2-қисми (Жиноят таркиби мавжуд эмаслиги) билан тугатилган.\n7 миллион долларлик даъво\nУюшган жиноятчилик ва коррупцияга қарши курашиш бошқармаси терговчиси У. Ш. Умаров имзолаган ва Озодликда нусхаси бўлган айблов хулосасида даъвогарлар сифатида Лола Раҳимова ва унинг синглиси Гўзал Камолхўжаеваларнинг исмлари зикр қилинган.\nАйблов ҳужжатларида ëзилишича¸ Ойбек Миралиев хусусан Лола Раҳимованинг синглисига тегишли кўчмас мулкни 650 минг долларга сотиб, пулини бермаганликда гумон қилинмоқда.\nБундан ташқари Озодлик танишган даъво аризасида Лола Раҳимова ўзига тегишли «Mercedes-Benz Maybaсh» автомобилни “Ойбек Миралиев ўзлаштирди” деб даъво қилгани ёзилган. Шунингдек, Ғафур Раҳимовнинг вакили ўз даъво аризасида Ойбек Миралиев ва унинг укаси Раҳимовлар оиласига тегишли жами 7 миллион долларга яқин маблағни ўзлаштириб юборганликда айбламоқда.\nАммо Ойбек Миралиевнинг адвокати Ёқутхон Худоëрова ака-укага қарши иш тўлалигича "сфабрикованний" (уйдирма) эканини 2019 нинг декабрида иддао қилган эди.\nАдвокат Худоëровага кўра¸ манфаатдор доиралар “ Ойбекни қаматиш йўли билан унга тегишли кўчмас мулклар, ширкатларни ўзлаштириб олмоқчи”.\nОзодлик гаплашган Ойбекнинг яқинлари бу иш ортида Ғофир Раҳимов билан яқин алоқада бўлган юқори мансабли ҳукумат мулозимлари турганини иддао қилди. Айни пайтда Озодликда бу иддаонинг расмий тасдиғи ëки инкори йўқ.\nПрезидент олқишлаган тадбиркор ака-укалар\nТадбиркор гуруҳлар орасида "Ойбек тухум"¸ “Ойбек-фаберже” (Заргар Карл Фаберже (1846-1920) ясаган тухум шаклидаги заргарлик асарлари ишора) ¸"Киндер сюрприз" деган номлар билан танилган Ойбек Миралиев ва унинг укаси Элдор сўнгги 10 йил ичида мамлакатдаги паррандачиликка ихтисослашган бизнеснинг асосий фигураларидан бири ҳисобланади.\nОзодлик танишган 2011 йилга оид ҳужжатларда Ойбек Миралиев Навоий вилояти Кармана туманидаги “Сардоба Парранда” фабрикасининг эгаларидан бири эканлиги қайд этилган.\nШунингдек Озодликда Ойбек Миралиев ўзининг икки-укаси Сардор ва Элдор билан биргаликда Латвиядан Ўзбекистонга шрот (қорамоллар учун озуқа, кунжара) импорт қилгани ҳақида маълумот бор.\nОзодлик мухбири кўрган ҳужжатларда акс этишича, Ойбек Миралиев 2010 йилдан 2012 йилгача БААнинг Дубай шаҳрида бир қанча тижорий тадбиркорлик лойиҳаларида иштирок этган.\nМирзиёев олқишлаган “Ойбек-Фаберже" Тошкентда қайта ҳибсга олинди\nМирзиёев олқишлаган “Ойбек-Фаберже"нинг укаси устидан суд бошланди


Ёшларнинг инновацион фаоллигини оширишда мотивациянинг аҳамияти\nҲозирги кунда Ўзбекистон Республикаси барча соҳаларда жадал ривожланиб бормоқда. Хусусан, ёшларни мамлакат ривожига ҳисса қўшишда, уларда ватанпарварлик ҳиссини янада кучайтиришда ва етук шахс бўлиб шаклланишида ҳам турли чора-тадбирлар, маънавий-маърифий ишлар амалга оширилмоқда.\nЁшларга оид давлат сиёсатининг асосий принципларининг таркибий элементларидан бири бўлган “ёшлар ташаббусларини қўллаб-қувватлаш ва рағбатлантириш”  ва асосий йўналишларидан иқтидорли ва истеъдодли ёшларни қўллаб-қувватлаш ҳамда рағбатлантириш келажак авлоднинг инновацион фаоллигини оширишда муҳим вазифа бўлиб хизмат қилмоқда. Зеро, ёш авлод ўсиб улғаяр экан, психологик жиҳатдан ўз фаоллигига қўшимча эътибор қаратилишини, яъни рағбатлантирилишини истайди. Шу сабабли, инсонни кучли ўзгаришига ва бирор натижага эришишига ундаги ички мотивация жуда муҳим ҳисобланиб, бу мотивация ташқи омиллар таъсирида йиллар давомида шаклланади.\nИлмий адабиётларда қайд этилишича, мотивация (грекча motif, лотинча moveo – “ҳаракатлантираман” сўзидан ясалган) – инсонни бирон-бир мақсадга эришиш учун астойдил интилиш, бунга иштиёқ уйғотишга қизиқтириш ва бунинг учун куч жамлаш жараёнидир.\nБу тушунча бевосита инсон омили билан чамбарчас боғлиқдир. Шу нуқтаи назардан: “Мотивлаштириш - бу руҳий омил бўлиб, шахс фаоллигининг манбаси, сабаби, далили ва ҳар хил турли эҳтимолларидир. У ёшларни унумли меҳнат фаолиятига рағбатлантирувчи кучли воситадир.”\nМотивлар – инсонни ҳаракат қилишга ундайдиган, нима қилиш ва қандай қилишни белгилаб берадиган, инсоннинг дилидан кетмайдиган ва ҳар кимда ҳар хил тарзда намоён бўладиган хусусият. Мотивларни:\n- фаоллик турларига қараб;\n- намоён бўлиш вақтларига қараб;\n- инсоннинг эҳтиёж турларига қараб;\n- шахснинг муддаоларига қараб;\n- тузилишига қараб;\n- функцияларига қараб;\n- етакчи мотиваторига қараб таснифлаш мумкин.\nИлмий жиҳатдан қараганда мотивацияни иккиёқлама, чунончи:\n- инсон ва гуруҳнинг эҳтиёжлари, руҳияти, одобини ҳисобга олиб, самарали меҳнатга ундовчи шарт-шароит ва сабабларни аниқлаш ва қондириш воситаси;\n- жисмоний ёки руҳий етишмовчилик ёки эҳтиёждан бошланиб, хатти-ҳаракатларни кучайтирадиган ёхуд мақсадга эришишга ёки мукофот олишга қизиқтирадиган жараён тарзида кўриб чиқиш мумкин.\nБошқача қилиб айтганда, мотивлаштириш - бу ёш авлод фаолиятини руҳий йўллар билан мақсадга мувофиқ, яъни мамлакатига ва миллатига муносиб фарзанд бўлиб етишишига ҳамда юрти тараққиёти учун самарали фаолият кўрсатишига йўналтиришдир. У албатта, муайян моддий ёки маънавий эҳтиёжни қондириш билан боғлиқ бўлиб, бу ўринда ёшларнинг ўзига яраша қараши мавжуддир. Ёшлар эҳтиёжи турлича бўлиб, қайси бирларида маънавий рағбатлантиришга бўлган талаб кучли бўлса, яна айримларида моддий томонга эътибор кучли қаратилган.\nАйни вақтда ёшларни истиқбол учун самарали мотивация қилиш, яъни йўналтириш жараёнини кетма-кет келадиган қуйидаги босқичлар тарзида ҳам тасаввур қилса бўлади:\n- ёшлар эҳтиёжининг келиб чиқиши;\n- ёшлар эҳтиёжини қондириш (бартараф этиш) йўлларини излаш;\n- ёш авлоднинг келажак мақсадини (ҳаракат йўналишини) белгилаш;\n- ёшларнинг эҳтиёжини қондириш учун зарур ҳаракатларни бажариш;\n- ҳаракатларни амалга оширганлиги учун мукофот олиш;\n- ёшлар эҳтиёжни қондириш орқали умумий самарага эришиш.\nҲар қандай шахсни биринчи ўринда эҳтиёж ва манфаатлар фаолликка йўналтирар экан, шу муносабат билан эҳтиёж тушунчасини изоҳлаб ўтиш мақсадга мувофиқдир.\nЭҳтиёж инсон кўнглида вужудга келадиган, турли кишиларда бир-бирига ўхшайдиган, аммо ҳар кимда алоҳида намоён бўладиган, инсонни кутишга интилтирадиган туйғудир.\nЭҳтиёжлар ёшларда турлича бўлиши билан бирга, баъзиларда ўхшаш томонлари кўпдир. Ёш авлод эҳтиёжларидан келиб чиққан ҳолда, юртимизда ўсиб-ўлғайиб келаётган ёш авлодни ўзи ва атрофидагиларнинг истиқболи учун самарали йўналтириш ва бошқаришда мотивация усулларини қуйидагича таърифлаш мумкин:\n-иқтисодий мотивлаш усуллари – агар ёшлар ишлаётган бўлса уларга тўланадиган иш ҳақи, мукофот, имтиёзлар, фоизлар, фойдада қатнашиш, акциялар пакети, қўшимча ҳақ бўлиб, бу уларни янада яхши фаолият кўрсатиши учун асос бўлади. Таълим олаётган ёшлар учун эса, Беруний, Ибн Сино, Навоий, Улуғбек, Имом ал-Бухорий ва Ислом Каримов номидаги давлат стипендиялари, ҳар ойда рейтинг ўзлаштириши бўйича тўланаётган стипендиялар, илмий лойиҳаларда иштироки учун тўланадиган иш ҳақи ва бошқа моддий-молиявий кўринишидаги ресурслардир;\n-ижтимоий мотивация усуллари – ёшларни яхши фаолияти ва иқтидори учун жамоат ўртасида рағбатлантириш, ташаккур эълон қилиш ва бошқа ўз тенгқурларига намуна сифатида кўрсатиш ҳисобланади;\n-руҳий мотивация усуллари – ёш авлодни кўрсатган хизмати учун обрў-эътиборини ошириш, давлати учун керакли эканини сездиришдир;\n-лавозим мотивацияси усуллари – бу усуллар иқтисодий-ижтимоий тармоқларда фаолият кўрсатаётган ёшларни лавозимини кўтариш, қўшимча ваколатлар бериш ва масъулиятини оширишдан иборатдир;\n-ижтимоий-руҳий усуллар – ёшларнинг ижтимоий фаоллигини ошириш, малакали кадрлар билан тажриба алмашиш, фаолиятдаги, бошқарувдаги ва касб-кордаги аҳлоқ-одобини яхшилаш;\n-маънавий мотивация усуллари – ёшларни шахсий учрашувда, жамоат ўртасида тан олиш, мақташ ёки танқид қилиш;\n-ёшларни бошқарувга жалб қилиш усуллари.\nЁшларни инновацион фаоллигини оширишда мотивлаш қандай мақсадни кўзлашига, қандай вазифаларни ҳал этишига қараб унинг икки асосий тоифасини алоҳида кўрсатиб ўтиш мумкин. Биринчи тоифа шундан иборатки, инсонга ташқи таъсир ўтказиш йўли билан муайян мотивлар ҳаракатга келтирилади, мазкур мотивлар инсонни мотивлаштирувчи субъект учун мақбул бўладиган муайян ҳаракатларга ундайди. Мотивлашнинг иккинчи тоифаси инсоннинг муайян мотивацион тузилмасини шакллантиришни асосий вазифа деб ҳисоблайди. Бу вазифани амалга ошириш учун катта куч-ғайрат, билим ва қобилият талаб қилинади. Унинг натижалари мотивлашнинг биринчи тоифасига нисбатан умуман анча баракали бўлади.\nИнновацион фаоллигини оширишдаги рағбатлантириш – одамларни мотивлаш учун муайян рағбатлардан фойдаланиш жараёнидир. Рағбатлантиришнинг мотивлашдан фарқи шуки, у мотивлашга ёрдам берадиган воситалардан биридир. Инновацион фаолиятда рағбатлар – муайян мотивлар ҳаракатини чақирувчи таъсир дастаклари ёки қўзғатиш воситалари.\nХулоса қилиб айтганда, мотивлар кўпгина омилларга боғлиқ. Ёшларнинг инновацион фаоллиги битта мотив билан эмас, балки кўпгина мотивларнинг йиғиндиси билан белгиланади. Бунда мотивлар инсоннинг фаоллигига таъсир қилиши даражасига қараб бир-бирига нисбатан муайян муносабатда бўлади. Шу сабабли инсоннинг мотивацион тузилмасини унинг муайян ҳаракатларни амалга ошириш асоси деб билмоқ керак. Бу тузилма муайян барқарорликда бўлади. Бироқ у инсонни тарбиялаш, ўқитиш жараёнида онгли равишда ўзгариши мумкин.\nМотивлаш – инсонда муайян мотивларни уйғотиш йўли билан уни муайян ҳаракатларни қилишга ундаш мақсадида шу инсонга таъсир ўтказиш жараёнидир. Зеро, мотивация шундай улкан куч экан, қонунчилигимизда, хусусан, “Кадрлар тайёрлаш миллий дастурида” ва “Таълим тўғрисида”ги қонун ва бошқа норматив-ҳуқуқий ҳужжатларга ушбу тушунчани киритиш ва ундан самарали фойдаланиш зарур, деб ҳисоблайман.\n Ўзбекистон Республикасининг “Ёшларга оид давлат сиёсати тўғрисида”ги Қонуни, 2016 йил 14 сентябр.\nМиллий Университети магистранти\n“Ёшлар инновацион фаоллигини оширишнинг долзарб вазифалари”\nмавзусидаги республика илмий-амалий конференцияси материаллари тўплами олинди


Вазирлари Маҳкамасининг “Наслчилик хўжаликлари мақомини бериш тартиби тўғрисидаги низомни тасдиқлаш ҳақида”ги қарори қабул қилинди.\nБелгилаб қўйилишича, аввал берилган наслчилик хўжаликлари мақомини тасдиқловчи амалдаги гувоҳномалар ўз муддатигача ҳақиқий ҳисобланади.\nНизомга кўра, наслчилик хўжаликлари мақоми юридик шaxc ва якка тартибдаги тадбиркорларнинг мурожаатида кўрсатилган муайян тоифага ва/ёки зотдаги ҳайвон турига ёки фаолият йўналишига берилиши мумкин.\nНаслчилик хўжаликлари мақоми қуйидаги тоифалар бўйича берилади:\nж) турли зотлардаги юқори генетик маҳсулдорлик хусусиятларига эга бўлган наслни яхшиловчи наслдор она ҳайвонларни сақлаш ва улардан эмбрионлар тайёрлаш бўйича фаолият олиб бораётган талабгорларга - эмбрионларни кўчириб ўтказиш (трансплантация) маркази мақоми;\nБир тоифадаги наслчилик хўжаликлари мақомини бошқа тоифага ўтказиш белгиланган тартибда умумий асосларда амалга оширилади.\nБожхона омбори, эркин омбор ва бож олинмайдиган савдо дўкони фаолиятини лицензиялаш юзасидан ҳукумат қарори қабул қилинди


Украинада айирмачиларга қўшилган қозоғистонлик қамалди\nШарқий-Қозоғистон вилоятида яшовчи фуқаро Украинада айирмачилар томонида туриб жанг қилганликда айбланиб, уч йил муддатга озодликдан маҳрум қилинди.\nВилоят суди матбуот котиби Даулет Кенжебаевнинг Озодлик радиоси қозоқ хизматига айтишича, судланган қозоғистонлик Украина жануби-шарқида россияпараст айирмачилар сафида туриб хизмат қилган.\nСудланувчини хорижий давлатларнинг ҳарбий можаросида иштирок этганликда айбдор деб топилган.\nСудланувчи шахс 2014 йилнинг ёзида Луганск яқинидаги ҳарбий тўқнашувларда иштирок этганини тан олган. Бироқ у ҳеч кимга қарши ўқ узмагани, яраланиб шифохонага тушганини айтган.\nУкраина расмийларига кўра, мамлакат шарқида айирмачилар сафида жанг қилаётганлар орасида Ўзбекистон фуқаролари ҳам бор, уларнингасосий қисми Россия махфий идораси ходимлари ва ҳарбийлари томонидан “вербовка” қилинмоқда.\nЎзбекистондаги Мудофаа ишлари бошқармалари мутахасисларига кўра, Украинада ҳукумат тарафида ёки айирмачилар томонида туриб жанг қилаётганлар ҳамда Сурияда жанг қилишга ёлланган ўзбекистонликлар Жиноят кодексининг “Ёлланиш” моддасига кўра, жазога тортилади:\n“Моддий манфаатдорлик ёки бошқа бирон шахсий манфаатни кўзлаб, ўзга давлат ҳудудида ёки унинг тарафини олиб қуролли тўқнашувда ёхуд ҳарбий ҳаракатларда қатнашиш учун ёлланиш 5 йилдан 10 йилгача озодликдан маҳрум қилиш билан жазоланади”.


Фирмамиз 2012 йил 30 мартда ташкил этилган, 2013 йилдан бошлаб автомашиналарни ижарага бериш фаолиятини амалга оширяпти. Ўтган йилнинг май ойида Тошкент вилоятида ўз маблағларимиз ва муассисларнинг ҳиссаси ҳисобига ўзимиз учун йирик объект қуришга рухсат олдик. Шу сабабли ЯСТнинг энг кам миқдори маълумотнома-ҳисоб-китобида Қибрай туманидаги ушбу 1,8 гектар майдонни кўрсатишимиз керак. Фаолиятимизнинг асосий тури хизматлар кўрсатиш ҳисобланиши боис, пасайтирувчи коэффициент бизга татбиқ этилмайди.\nБироқ айни вақтда қурилиш ишларини олиб бораётганимиз боис ЯСТ энг кам миқдори маълумотнома-ҳисоб-китобининг «Пасайтирувчи коэффициент» устунида пасайтирувчи коэффициентни қўллай оламизми?\n– Ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби тўғрисидаги низомга (МВ, ИВ ва ДСҚнинг АВ томонидан 3.03.2011 йилда 2203-сон билан рўйхатдан ўтказилган қарори билан тасдиқланган) 1-иловада қурилишни амалга оширувчи микрофирма ва кичик корхоналар учун қуйидаги ҳолларда 0,35 миқдорида пасайтирувчи коэффициент назарда тутилган:\nянги цехларни қуришни, уларнинг модернизациясини, техник ва технологик жиҳатдан қайта жиҳозлашни амалга оширувчи, шу жумладан, инвестиция мажбуриятларига мувофиқ инвестицияларни амалга оширувчи, ушбу ишларни амалга ошириш даврида товарлар ишлаб чиқаришни амалга оширмаётган микрофирма ва кичик корхоналар – ушбу ишларни амалга ошириш даврига, бироқ ушбу ишларни амалга оширишни бошлаш санасидан бошлаб 24 ойдан ошмаган даврга;\nқурилиш учун ажратилган ерларда уй-жой қуришни амалга оширувчи микрофирма ва кичик корхоналар – норматив қурилиш даври (у мавжуд бўлмаганда – 1 йил) учун.\nШу тариқа, қурилиш ишларини амалга ошириш чоғида пасайтирувчи коэффициентни қўллаш сиз айни нима қураётганингизга боғлиқ.


ВАЗИРЛАР ТУМАНИМИЗДА МУАММОЛАРНИ ЎРГАНИШДИ\nҚўшилди : 28.06.2020\nМуҳтарам Президентимизнинг вилоятимизга ташрифлари наманганлик лар учун доим унутилмас воқеага айланган. Бу сафарги ташриф ҳам шундай кечди. Айниқса, халқимизнинг эртага эмас, бугун бахтли ҳаёт кечиришлари учун юритилаётган ислоҳотлар, янги лойиҳалар ифтихорга муносиб.\nПрезидентимизнинг вилоятимизга ташрифлари тугаган бўлса ҳам вазирликлар мутасаддилари туманлардаги ижтимоий-маданий ва бошқа соҳалардаги ҳолатни ўрганишда давом этишяпти.\nБугун Бош вазир ўринбосари Бекзод Мусаев, маданият вазири Озодбек Назарбеков, халқ таълими вазири Шерзод Шерматов, мактабгача таълим вазири Агреппина Шин туманимизга келишди.\nОзодбек Назарбеков маданият марказида бўлиб, бу ерда маданият ва санъат аҳлига яратилган шароитни кўрди. Шунингдек, Шаҳанд қишлоғидаги маданият маркази ҳолатини кўздан кечириб, тез вақтда мукаммал таъмирлаш асносида замонавий ҳолга келтириш чораси кўрилишини билдиди.\nШунингдек, Халқ таълими вазири Ш. Шерматов таклифига кўра, тумандаги 4-мактабга қўшимча бино, 52- мактабда барча шаҳандлик ёшларнинг спорт билан шуғулланиши учун замонавий спорт комплекси қуриладиган бўлди. Шу билан биргаликда мактабгача таълим вазири Агреппина Шин томонидан соҳадаги муаммолар ўрганилди.\nМеҳмонларга вилоят ҳокими ўринбосари П. Маткаримов, туман ҳокими З. Маҳкамова ҳамроҳлик қилишди.


АҚШнинг Ироқдаги қўшинлари Бағдодда ҳибсга олинган эронликларни озод этди.\n03 декабр 2020, Тошкент вақти: 02:52\nЭрон ахборот агентликлари куни-кеча Бағдодда ҳибсга олинганлар Эрон Энергетика вазирлиги делегацияси вакиллари эканини маълум қилганди.\nАмерика ҳарбийларининг билдиришича, эронликлар машинасида рўйхатга олинмаган қурол-яроғ бўлгани боис ҳибсга олинган.\nМазкур воқеадан ҳеч қанча ўтмай, АҚШ президенти Жорж Буш Эроннинг Ироқдаги “жинояткорона ҳаракатларини” бартараф этиш учун АҚШ қўшинларига ваколат берганини билдирди.\nЭрон президенти Маҳмуд Аҳмадийнажод эса АҚШнинг Ироқдаги сиёсий таъсири инқирозга юз тутаётгани ва расмий Теҳрон Ироқдаги ҳар қандай бўшлиқни тўлдиришга тайёр эканини таъкидлади.


Муҳаббат – юксак туйғу, юрак - юракдан севиш бўлса, нафрат – инсоннинг адолатсизликка нисбатан муносабатининг энг муҳим ифодасидир.\nМуҳаббат ва нафрат туйғуларисиз инсон камол тополмайди. Аммо унинг қалбидаги бу икки туйғуни ҳеч вақт бир жойга қўйиб ҳам бўлмайди. Муҳаббат қайнаб турган юракда нафратга жой йўқ. Зеро, нафратланиш шунчаки ёмон кўриш ёки душманликнинг пайдо бўлиши. Муҳаббат умрнинг чироғи бўлса, нафрат унинг эговидир. Чунки, у асосан нафсониятни оғринтирадиган ҳолатлар орқали юзага келади.\nҲаёт фақат гулга бурканган бўстон эмас. Зиддиятлар оламида одам қайсарлик, кўр-кўрона ўчакишиш, ғайритабиий мусобақа, бир-бирини кўролмаслик, бахиллик каби иллатлар билан қуролланади. Ҳикоямиз қаҳрамонлари буни тўлиқ исботлаб беришди. Бу ерда ким ҳақ, ким ноҳақлигини бир қарашда айтиб бериш қийин. Шундай ҳолатларга тушиб қолган одамларга ибрат бўлсин, деб, баён этишга қарор қилдик.\nСавринисо иккинчи фарзанди олти ойлик бўлганида эри билан ажрашиб, онасининг уйига келиб яшай бошлади. Ажрашишга сабаб – бетгачопарлиги ва ўжарлиги эканини онаси ҳам билди. Икки қизи ҳам отасизлик дарди билан улғайишди. Катта қизи Сарвиноз ҳарбий йигит билан танишиб, турмушга чиқди ва бошқа шаҳарга кўчиб кетди. Кичиги Сайёра онаси касал бўлганлиги туфайли ичкуёв – Комилжонни топди. Орадан ўн йил ўтди, биринчи фарзанди – Нигора тўққиз, иккинчиси – Феруза етти ёшдалигида Комилжон уларни ташлаб кетди. «Қайнонам ҳаётимизни заҳарлади», дея тушунтирди у ҳамкасбларига ажрашиш сабабини.\nКомилжон ўғлини соғиниб, бир йилдан сўнг Сайёрага ялинди:\n– Мен ижарага уй топиб қўйдим, хўп десанг, ҳозироқ кўчиб борамиз.\n– Мен касал онамни ташлаб кетолмайман, гап тамом, – деб нуқта қўйди оилавий муносабатларга Сайёра.\nОрадан яна ўн йил ўтиб, Сайёра юрак хуружи туфайли касалхонада вафот этди.\nНигора тиббиёт билим юртини тугатиб, ҳамшира бўлиб ишлай бошлади. Унинг бу касби бувисига жуда қўл келди: керак пайтида невараси муолажа қилади. Шунинг учун вилоят марказидаги икки хонали уйни унинг номига расмийлаштиришга қарор қилди. Лекин кўп ўтмай, бу фикридан қайтди. «Икковинг ҳам онангга тортгансан. Уйни сотиб, сизларни кўчага ҳайдайман», деди у невараларига.\n– Онамнинг ҳаётини заҳарлади, тақдирига болта урди, энди бизнинг ҳам ҳаётимизга аралашадиган бўлса, ўзидан кўрсин, – деди Нигора Ферузага.\n– Нима қилмоқчисан? – сўради Феруза.\n– Сенга айтсам, дарров бувимга етказасан, – деди опаси. – Билмаганинг маъқул.\n– Ҳозироқ икковинг ҳам уйдан чиқиб кет! – деди бир куни кечқурун бувиси.\n– Кеч бўлганда қаёққа борамиз, буви, эрталаб кетақолайлик, – ялинди Феруза.\nЭрталаб, Нигора бувисини тиббий кўрикдан ўтказишга чақиришяпти, деб машинага ўтқаздию, Қариялар уйига олиб бориб топширди. У ерда шифокорлар Савринисо аяга тинчлантирувчи воситалар ёрдамида муолажалар қилишди. Орадан бир йил ўтиб, кампир тузалди, деган хулосага келишиб, дори-дармон беришни тўхтатишди. Нигора ҳафтада бир марта бувисини кўришга келиб турди.\n– Бувижон, тузалиб қолибсиз, юринг уйга кетамиз, – деди бир куни.\n– Ўрганиб қолдим, энди ҳеч қаёққа кетмайман, – қатъий рад этди бувиси.\nКўп ўтмай, Нигора ҳамкасбларини чақириб, туғилган кунини нишонлади. Бирга ишлайдиган шифокор йигит – Маъруф кутилмаганда унга никоҳ узугини совға қилди.\n– Оиламизда беш ўғил, уч қиз бор, – деди у. – Мен уйда каттасиман. Укам иккимизнинг тўйимизни бирга ўтказамиз, кейин, сизларнинг уйингизда яшасак, синглингни ҳам шу ердан бирга узатардик.\nНигора рози бўлди. Уй расмийлаштирилмаганини айтиб, Маъруфни огоҳлантирди.\nТўйдан бир йил ўтиб, Нигора эгиз фарзандларни дунёга келтирди. Бу хабар Савринисо аянинг қулоғига етиб бордию, ғазабини келтирди. Прокурорга қўнғироқ қилиб, маслаҳат сўради.\n– Яхшиси, ҳозироқ Қариялар уйига кел, бафуржа гаплашамиз, балки у уйни сенга васият қилиб қолдирарман, – деди у прокурорга.\nЭрталаб Нигора ва Маъруфни прокуратурага чақиришди.\n– Сизлар фуқаро Мажидовани қариялар уйига мажбурлаб ўтказиб юбориб, уйига эгалик қилаётган экансизлар, – деди прокурор. – Сизларга бир ой муддат, уйни бўшатиб қўйинглар.\n– Кичкина болаларимиз билан қаёққа борамиз, февраль ойи бўлса, ҳеч бўлмаса икки ой муддат беринг, – деди Маъруф унга.\n– Муддатни қонун беради, мен эмас. Бир ой дедимми, бир ой.\nТортишиш бефойда эканини билиб, улар чиқиб кетишди.\n8 март куни Сарвинисо аяни врачлардан бири табриклаб, бир қучоқ гул, бир қути мева-чева ва ширинликлар совға қилди ва дилдан суҳбат қурди. Нима сабабдан бу ерга келиб қолганини сўради, ёшлигини эсига туширди. Анчадан бери у билан ҳеч ким ҳасратлашмагани учун кўнгли яйради.\n– Ўғлим, жуда оқкўнгил йигит экансиз, бир масалада сиздан ёрдам сўрасам бўладими? – деди кампир.\n– Уйимдан неварамни ҳайдаб чиқариб, сотишим керак. Пулнинг бир қисмини ўлимлигимга олиб қўймоқчиман. Ёрдам берсангиз, қуруқ қўймайман, рози қиламан.\nВрач Собиров ёрдам беришга рози бўлди.\nУмидсизликка тушган Нигора Қариялар уйига келиб, бувисига ялинди:\n– Уйни сотмоқчи экансиз, бизга сотақолинг, – деди у.\n– Бекорларни айтибсан! – деди кампир. – Сенларга сотгандан кўра, бегонага совға қилиб юбораман. Сенлар ҳали менинг совунимга кир ювмаган экансанлар.\nБир ҳафта ўтмай, Қариялар уйига нотариус келиб, ҳужжатлар имзоланди, Савринисо ая уйини врач Собировга ҳадя қилди. У эса, ўз навбатида, миннатдорчилигимнинг изҳори, деб онахонга минг доллар берди.\nБир ой ўтиб, Савринисо ая Қариялар уйида Собиров деган врач ишламаслигини ва ҳеч қачон ишламаганини, бир даста гул ва совғалар олиб келган йигит эса Нигоранинг эри эканини билди.\nБаҳорой ДЎСМАТОВА, 2017-12-06, 18:44 147


«Newsweek» муқовасига Путиннинг расмини жойлади\n28.04.2018 12:05 0 8648\n«Американинг «Newsweek» журнали ўзининг янги сонининг муқовасига Россия президенти Владимир Путиннинг суратини жойлади. У нашрнинг интернет сайтида эълон қилинди», — дея хабар бермоқда «Gazeta.ru» сайти.\n«Янги «темир пардами»? Қандай қилиб Кремль Европада «бўлиб ташлаб ҳукмронлик қилмоқчи?» деб ёзилган муқовада.\nЖурналдаги мақола «Кремль стратегияси» Венгрияда қандай ишлай бошлашига бағишланган.\nАввалроқ «Time» журнали ҳам Россия президентининг бошига тож кийган ҳолда жилмайиб турган суратини муқовасига жойлаштирган эди.


Ҳар бир юртнинг гуллаб-яшнаши, тараққиёти ва юксалиши бунёдкор ва меҳнаткаш халқининг салоҳияти, шижоатига боғлиқ. Шу маънода, янгиқўрғонликларнинг бугунги бунёдкорлиги, ташаббускорлигини қўллаб-қувватламаслик, бундан қувонмаслик мумкин эмас. Биргина 2017 йилнинг ўтган даврини олсак — туманда 63 та кичик корхона ва микрофирмалар рўйхатдан ўтказилган. Демак, бу халқимизнинг тиришқоқлиги, бугунги кун нафаси билан ҳамқадам эканидан далолат. Фаолият кўрсатаётган кичик бизнес субъектларининг сони 604 тани, кичик корхоналар 170 тани, микрофирмалар эса 480 тани ташкил этади.\nИжтимоий-иқтисодий ривожлантириш бўйича қабул қилинган дастурларда кўзда тутилган лойиҳаларга мувофиқ, ташаббускорларнинг маблағлари ҳисобидан 67,8 млрд. сўмлик, банк кредитлари ҳисобидан эса 87,7 млрд. сўмлик бунёдкорлик ишлари амалга оширилмоқда.\nАна шулардан бири, катта мусиқали фавворани ўз ичига олган "Эко-парк" Янгиқўрғон аҳли учун муносиб совға бўлди. Туман кўркига кўрк қўшган мафтункор фаввора каттаю кичикни ўзига ром этмоқда. "Мўъжиза сут маҳсулотлари" хусусий корхонаси жамоасининг ташаббуси билан 1,1 млрд. сўмдан ортиқ маблағ ҳисобига бунёд этилган мазкур дам олиш масканининг ҳудуди 4 минг кв. метрни ташкил этади. Илғор хорижий технология асосидаги фавворага 300 дан ортиқ ранглар ҳосил қилувчи галогенлар ўрнатилган бўлиб, у 32 метр узунликда, гўё мусиқага мос тарзда рақс тушаётгандек ҳаракатланади ҳамда товланади. Эътироф этиш жоизки, "Эко-парк"нинг очилиш маросимида тадбиркорлар 3 нафар болакайнинг суннат тўйини ўтказиб, уларга совға тариқасида велосипед билан бирга, 300 минг сўмдан маблағ қўйилган омонат дафтарчаларини топширишди.\nШунингдек, "Акбарбек, Аҳрорбек, Акмалбек" МЧЖ томонидан шаҳарча марказидаги дам олиш ва истироҳат боғи замонавий кўркам қиёфада ишга туширилди. Болажонлар учун ҳар хил кўнгилочар ўйинлар йўлга қўйилиб, турли аттракционлар қурилди.\nУшбу хайрли ишларни амалга ошириш учун тадбиркорнинг ҳисобидан 1 млрд. сўм, шунингдек, "Миллий банк" вилоят филиалининг 500 млн. сўм кредит маблағи сарфланиб, Хитойдан турли жиҳозлар олиб келинди.\nЯнгиқўрғон ўхшаши йўқ боғу роғлари, ям-яшил кенгликлари, меваю сабзавотлари билан донг таратган. Жорий йилда жаҳон бозорларига 79 млн. долларлик мева-сабзавот экспорт қилиш режалаштирилгани бежиз эмас. Шунингдек, 15288 тонна мева-сабзавот маҳсулотлари экспортга йўналтирилди.\nБугунги ҳаёт тарзимиз кечагидан тубдан фарқ қилади. Эндиликда ҳар бир инсон, ҳар қандай касб-кор эгаси ҳар бир қарич ернинг қадрини билиб, она заминни эъзозлаб, уни боғу бўстонга айлантириш, янги-янги бунёдкорлик ишларини амалга ошириш иштиёқи билан яшамоқда. Демак, юрт одимларидан қувват олиб, ғайратга чоғланган элнинг саодати бардавомдир.\nЯнгиқўрғон туман прокурорининг ўринбосари


26 феврал 2021, Тошкент вақти: 23:42\nЎзбекистондаги Интернет-кафеларда назорат шундоқ ҳам кучли бўлган.\nТошкентда вояга етмаган болаларнинг Интернет-кафеларга кириши тақиқлаб қўйилди. Пойтахт ҳокимининг бу ҳақдаги қарорига кўра, 18 ёшга тўлмаган болаларнинг Интернет-кафелар ва компьютер клубларига дарс вақтида ҳамда оқшомдан кейин ота-онасидан бировининг кузатувисиз бориши мумкин эмас. Айни қарорга кўра Интернет-кафелар кеч соат 9да ёпилиши лозим. Бу соҳада фаолият қиладиган тошкентлик юзлаб тадбиркорларнинг кўпчилиги ҳоким қарори бизнесларини синдиришидан хавотир билдирмоқда.\nТошкент шаҳар ҳокими 18 февраль куни имзолаган қарор ортидан пойтахт туманлари маъмуриятлари ўз ҳудудларидаги юзлаб тадбиркорларни чақиртириб, Интернет-кафелар фаолиятига доир янги тартиб жорий қилинишидан хабардор қилинди.\nТошкентдаги йирик Интернет-кафелардан бирининг хўжайини Озодлик билан суҳбатда пойтахт ҳокимиятининг қарори катта сармоя қилинган бизнесининг синишига олиб келишидан гап бошлади.\nНима қилишимизни билмаяпмиз. Бошқа соҳани қидираяпмиз лекин. Қарорнинг ҳамма пунктларини бажарадиган бўлсак, бизларнинг савдомиз деярли 70 фоизга тушиб кетади. Бу ëғи 30 фоиз. Бизларда аренда, налог, деган нарсалар бор. Ҳисоблаб чиқдим, бизнес синади. Мажлисдан бери нима бўларкан, деб юрибман,- дейди исмини очиқламаслигимизни сўраган Интернет-кафе хўжайини.\nИнтернет-кафеларда назоратни кучайтириш ёшларни тақиқланган сайтлардан иҳота қилиб бўлмайди, дейди тадбиркор.\nЎз клубида юздан ошиқ компьютери борлигини айтган тадбиркорга кўра, ҳоким қарори бажарилиши шарт ва муҳокамага ўрин йўқ, деган муждани тадбиркорларга уқтириш мақсадида туман ҳокимиятидаги мажлис куч ишлатар идоралар раҳбарлари иштирокида ўтказилган.\n- Туман ҳокими ўтказди. Прокурор ëнида ўтирган эди. Кейин РОВДнинг бошлиғи ва налог бошлиғи. Тўртовлон ўтказишди. Улар қўрқитишдими билмайману лекин қарорнинг ўзи қўрқитиб қўйяпти,- дейди Тошкентлик тадбиркор.\nТошкент шаҳар ҳокимининг қарорида Интернет-кафелар фаолиятининг чекланиши “миллий маънавиятимизга зид бўлган, жангарилик, шафқатсизлик ва ҳаёсизликни тарғиб этувчи лавҳалар, суратлар, сайтлар, фильмлар кўпайганлиги, бу вояга етмаган ёшлар онгига салбий таъсир кўрсатиб, ёшлар ўртасида ҳуқуқбузарликнинг ошишига асосий сабаблардан бири бўлаётганлиги” билан изоҳланади.\nЮнусобод тумани ҳокимлигининг маънавият ва маърифат масалалари бўйича мутасаддиси Озодлик билан суҳбатда, Интернет-кафелар кафеларнинг назоратсиз фаолияти салбий оқибатларга олиб келганига мисол келтирди.\n- Энди бизларда битта нарса бўлдики, иккита воқеа бўлаяпти. Иккита оиланинг ўрта махус касб ҳунар коллежи битирувчилари Каунтерстрайк (жангари компьютер ўйини-таҳр.) ўйнагандан кейин, озгина пул ҳам аралашганми, биттаси биттасига ютқазгандан кейин охири жиноят содир этилади. Битта вояга етмаган бошқа вояга етмаганни сўйиб юборади. 18га кирмаган бола ўлаяпти ҳозир. Иккинчи бола ҳозир колонияга кетяпти,- деди ҳокмилик расмийси.\nҲокимлик расмийси компьютер ўйини ёшлар орасида зўравонликка сабаб бўлаётганини айтади.\nҲоким қарорида “фойдаланувчи томонидан интернет тармоғи орқали бузғунчи, диний экстремистик ва террористик веб-сайтларига ташрифи, таъқиқланган материалларнинг тарқатилиши, қабул қилиниши ва бошқа шубҳали ҳаракатлар аниқланган тақдирда, далилий ашёларни сақлаб қолиш ҳамда зудлик билан ҳуқуқ-тартибот идораларини хабардор қилиш тавсия этилсин” дея кўрсатилган.\nТошкент шаҳар ҳокими қарори бизнесини синдиришини айтаётган тадбиркор Интернет-кафе мижозларининг тақиқланган сайтларга кириши шундоқ ҳам назорат остида бўлиб келгани, бундай сайтларга кирмоқчи бўлганлар бошқа воситалардан фойдаланишини айтади. Ҳукумат давлатга солиқ тўлаб келган бизнесни бундай важ билан синдириши “бургага аччиқ қилиб, кўрпага ўт қўйиш” билан баробар, дейди тадбиркор.\n- Улар бизга бу соҳадан фойда керак эмас, дейишяпти. Энди тақиқланган сайтларни айтишяпти. Интернет-кафеларда камералар қўйилган, назорат кучли, тақиқланган сайтга ҳеч ким кирмайди. Ҳозир ҳамманинг уйида Интернет бор, қўл телефонлари бор, тақиқланган сайтга кираман, деса бемалол киради, дейди тошкентлик тадбиркор.\nТошкент шаҳар ҳокимиятининг қарори Ўзбекистонда Интернетни чеклашга доир навбатдаги чорадир. Мамлакатда жаҳон тармоғи устидан назоратни кучайитиришга қаратилган кўплаб қарорлар қабул қилингани боис халқаро ташкилотлар Ўзбекистонни “Интернет душмани”, дея таснифлайди.\nЎзбекистон Президенти Ислом Каримов ўтган ойда Вазирлар Маҳкамаси йиғинида қилган чиқишида мамлакатда 20 миллион одам уяли телефон хизматидан фойдаланиши, Интернет фойдаланувчилари сони эса 10,2 миллионга етганини мақтаниб гапирган эди.


OCCRP: 'Ислом Каримовдан кейин улоқни ким олади?' - BBC O'zbek\nOCCRP: 'Ислом Каримовдан кейин улоқни ким олади?'\nФото муаллифлик ҳуқуқи OCCRP\n2 сентябрда Ўзбекистон ҳукумати мамлакатни 25 йил бошқариб келган президент Ислом Каримовнинг ўлимини тасдиқлади.\n"Ушбу мурожаат Марказий Осиёдаги мамлакатларнинг ёпиқлигини яна бир карра намоён этган ҳолда, баъзи оммавий ахборот воситаларининг Ислом Каримов вафот этгани ҳақида хабар берганидан қарийб бир ҳафта ўтиб эълон қилинди", деб ёзади Уюшган жиноятчилик ва коррупцияга қарши кураш ташкилоти- OCCRP юқоридаги сарлавҳа билан чоп этган мақоласида.\nМақоланинг қисқача баёнини келтирамиз.\n"Кузатувчилар фикрича, ҳозирда мамлакат ичкарисидаги доираларда, ёпиқ эшиклар ортида, Каримовнинг вориси ким бўлиши ҳақида шубҳасиз шаффоф бўлмаган жараёнлар кетмоқда.\nГап нафақат ҳокимиятни қўлга олиш, балки Каримов томонидан бунёд этилган коррупция ва шафқатсиз репрессияларга асосланган тузум устидан назорат ўрнатиш ҳақида ҳам бормоқда.\nМамлакат мустақил бўлган 1991 йилдан бери мамлакатдаги кланлар ўртасидаги қарама-қаршилик ҳокимиятга даъвогарларни сотиб олиш эвазига мувозанатда ушлаб турилди. Каримов фикри билан келишмаганлар қувғинга учради ёки панжара ортига ташланди.\nКаримовдан кейин кимнинг ҳокимиятни эгаллаши Миллий Хавфсизлик Хизматининг раҳбари Рустам Иноятовнинг хоҳиш-истагига боғлиқ. 72 ёшли Иноятов мамлакат ичида катта таъсир кучига эга деб қаралади, бироқ унинг шахсан ўзи энг юқори лавозимга даъвогарлик қилмайди.\nОммавий ахборот воситалари хабарларига кўра, энг эҳтимолий номзодлар сифатида 58 ёшар Бош вазир Шавкат Мирзиёев ва унинг ўринбосари, Молия вазири 57 ёшли Рустам Азимов тилга олинади.\nМустақил Ўзбекистонни фақат Ислом Каримов бошқариб келганини ҳисобга олинса, бу эҳтимолий томоша қизиқишни янада оширади , дейди Марказий Осиё бўйича таҳлилчи Брюс Паньер.\n"Ўзбекистонда 1991 йилдан бери ҳокимиятнинг алмашинуви юз бермагани боис, биз айни пайтда очилмаган қўриқда турибмиз", дейди у.\n"Ўзбекистондаги энг шов-шувли коррупцион ишларга Каримовнинг тўнғич қизи Гулнора Каримова ҳам аралашган. Каримова хоним ўзининг хизмат вазифасидан фойдаланиб, Ўзбекистонда бизнес билан шуғулланиб келган хорижий телекоммуникация ширкатларидан 1 миллиард АҚШ долларидан кўп маблағ тўплаган, деб келтиради Уюшган жиноятчилик ва коррупцияга қарши кураш ташкилоти (OCCRP).\nКаримова қачонлардир отасининг вориси сифатида кўрилган эди. Ҳозир у уй қамоғида деб ишонилади.\nЛекин таҳлилчиларга кўра, Гулнора Каримованинг ҳаракатлари ҳокимиятни суистеъмол қилиш тизимининг бир қисмигина холос.\nКаримов ўзининг бошқаруви даврида кам сонли нуфузли ва бадавлат бизнесменларга имкон берди, уларнинг қувватлови эса иқтисодий имкониятлар билан тақдирланди.\n"Иқтисод ёпиқ ва олигарх гуруҳлар назоратида. Шунинг учун мамлакатга янги инвестицияларни жалб қилиш бошқарувдаги оила билан алоқаларсиз ёки яхши муносабатли маҳаллий ширкатлар билан ҳамкорликсиз мушкул ҳисобланади, дейдиди Халқаро " Transparency International" ташкилоти 2015 йилдаги ҳисоботида.\nКаримов раҳбарлигидаги Ўзбек ҳукумати судлардан коррупцияга қарши кураш ниқоби остида бадавлат одамларни таъқиб қилишда фойдаланиб келдилар.\n"Ўтмишда коррупцияга қарши кампаниялар бизнес рақобатчиларни нишонга олиш, уларни таъқиб қилиш билан олиб борилди", дейди Британиянинг Экзетер университети доктори Дэвид Льюис.\n2010 йилда йирик бизнесменларни солиқдан бўйин товлаш ва порахўрлик айбловлари билан айблаб ҳисбга олишлар бошланди, баъзилари мамлакатдан қочиб кетишга мажбур бўлди.\nЎзбекистоннинг марказлаштирилган иқтисодий тизими коррупцияга кенг имкониятлар очиб беради.\nПахтадан йилига 1 миллиард доллар даромад оладиган Ўзбекистон уни ишлаб чиқариш бўйича дунёда бешинчи ўринда.\nМиллиондан ортиқ ўзбек фуқаролари кам иш ҳақи эвазига ёки умуман бепул ҳосилни йиғиб олишга мажбурлар.\nҚишлоқ хўжалик фондидан сиздирилган маълумотларга кўра, бюджетдан ташқари фонд фақат энг юқори мулозимлар учун имконли.\nХалқаро Ҳюман Райтс Вотч ташкилоти Жаҳон банкига Selkhozfondга қарши очиқ хат билан мурожаат қилган.\nЎзбекистоннинг иккинчи президенти ким бўлишидан қатъий назар ҳудудий, ишлаб чиқариш ва сиёсий баҳсларни мувозанатда ушлаб туришга ҳаракат қилиши кутилади.\nКаримов президентлигининг энг бошиданоқ мамлакатда етакчи кланлар бўлган Самарқанд, Тошкент ва Фарғона кланлари масъулиятни тақсимлаб олганлар. Каримовнинг ўзи мансуб Самарқанд клани мамлакат ички ишлар вазирлиги устидан тарихий назоратини давом эттирди.\nЎзбекистоннинг ёпиқ давлатлигини эътиборга олган ҳолда, ҳокимиятга ким келиши, улоқни ким олиши номаълум. Лекин шуниси аниқки, мамлакат Каримов вафоти билан шаффофлик ва демократия томон қадам ташламайди, дейди Фергана.ру сайтининг муҳаррири Д.Кислов.\nУнинг айтишича, "Либерализация юз бермайди". "Каримов ўлимидан сўнг ҳокимият яна ўша гуруҳлар чегарасида қолади. Иккинчи Каримов ҳокимиятга келади",


Сизга дўмбоқ аёллар ёқадими? — Sof.uz\nСизга дўмбоқ аёллар ёқадими?\nФайзиддин Мўминов 7.10 16:56 1610 Колумнистлар\nМавританияда ғалати одат бор экан. Аёллар қанча семиз бўлса шунча жозибали ҳисобланаркан. Британиядаги Channel4 ТВ канали Unreported World кўрсатуви хабар беришича, ёш қизлар семиртириш лагерларида бўрдоқи молдек боқилади. Кунига 16000 калориягача мажбуран едирилади. Бодибилдинг билан шуғулланувчилар кунига 4000 калория истеъмол қилишини ўйласак, кунига 16000 бу даҳшат.\nМаҳаллий урф-одатларга кўра, бақалоқ аёллар гўзал саналади, уларнинг бозори чаққон бўлади. Айниқса, қават-қават ёғ, семизликдан тери тортилган аломати бўлиши бу гўзаллик чўққиси экан.\n"Ота-оналар 11-12 ёш қизларини семиртириш учун шу соҳада катта тажриба орттирган хотинларга беради. Овқат ейишни бўйича кундалик режани бажармаганлар калтакланади. Бундай амалиёт қизнинг ўзига ҳамда турмуш қуриш истиқболи учун яхши дейди", семиртирувчи аёл.\nҲужжатли филмни суратга олиш кунида Муна исмли 11 ёшли қиз қуйидагича калория истеъмол қилади:\nНонушта - 3000\nТушлик - 4000\nКечки - 2000\nЖами - 9000\nБритания Соғликни Сақлаш Вазирлиги 11 ёшлилар учун тавсия қилган кунлик калория миқдори - 1900.\nҚизларнинг ўзи ҳам шунга ишонади, озғинликни гўзаллик, жозибадорлик санайди.\nҲужжатли филмда бақалоқ аёл камерачининг ёнига келиб биров сўрамаса ҳам "уйимда овқат кўп, мен чиройлиман" деб мақтаниши кулгили туюлди.\nХалқаро ташкилотлар босими остида Мавритания ҳукумати бундай амалиётларга қарши тушунтиришлар олиб бормоқда. Қилинаётган ишлар, чора тадбирлар ҳақида гапириб туриб бир расмий "тўғрисини айтсам, ўзимга ҳам дўмбоқ аёллар ёқади" деб куляпти.\nМиллий ижтимоий иллатни йўқотиш осон бўлмайди, токи одамлар ўзи тушунмаса бундай зарарли одатларни йўқотиш қийин.\n20.01 13:06 9594\n20.01 19:29 8413\n20.01 09:56 5852\n20.01 22:29 5761\n21.01 11:04 3968\nКеча, 21:35 9 Ўзбекистон\nКеча, 19:53 1205\nКеча, 19:52 35\nКеча, 19:45 940 Ўзбекистон\nКеча, 19:30 484 Жаҳон\nКеча, 19:23 63 Иқтисод


Актриса Юлдуз Ражабова Йигитали Мамажонов билан муносабатларига ойдинлик киритди » Ўзбекистон янгиликлари – Zamin.uz\n01-07-2016 | 00:32\nZAMIN.UZ / Маданият / 01 Июл 2016 года1 947\n“Эътироф—2015” Миллий мукофотининг “Йилнинг энг яхши киноактрисаси” номинацияси ғолиби, актриса Юлдуз Ражабова ҳамкасби Йигитали Мамажонов билан муносабатлари ҳақида гапирди. “Бекажон” газетасининг “Санъаткорга саволим бор” лойиҳасида иштирок этган Юлдуз агар Йигитали унга севги изҳор қилса ва қўлини сўраса қандай жавоб бериши ҳақидаги саволга қуйидагича жавоб берди: “Йигитали институтда биздан бир босқич юқори курсда ўқиган. Талабалигимизданоқ у билан дўст эдик ва бу ришта ҳозиргача сақланиб келмоқда. Дўстона муносабатимиз фильмларда яхши партнёр бўлишимизга ва бир-биримизни яхши тушунишимизга асос бўлди. партнёр сифатида унинг қалбини, мақсадини, ижросини яхши тушунаман ва Йигитали ҳам мени худди шундай тушуна олади. Фильмлардаги ‘Муҳаббатимиз’ ҳаётга кўчмайди, биз шунчаки партнёрмиз”.\nЙигитали: «Райҳонга уйланиб, ёшлик қилгандирман…»\n20:05 / 11-05-2016


Ўзбекистон бокс жамоаси ўзининг юксак мақомини яна бир бор намойиш қилди. Россиянинг Екатеринбург шаҳрида бўлиб ўтган жаҳон чемпионатида жамоамиз биринчи ўринни эгаллади. Спортчиларимиз ҳисобида учта олтин, биттадан кумуш ва бронза медаллари бор. Чарм қўлқоп усталарининг ҳозирги мундиали ХОҚ қарорига кўра, Олимпия саралаш босқичидан ташқарида бўлгани афсусланарли, албатта.\nМарат Қурбонов бошчилигидаги терма жамоа мураббийлар штаби бу сафар тажриба қилиб кўришга қарор қилди. Аввалги юлдузлар таркибидан фақат Олимпия чемпиони Шаҳобиддин Зоиров қолдирилди. Қолган йигитлар, янги тўлқин вакиллари, яъни юртимиздаги нуфузли бокс мактабларининг иқтидорли тарбияланувчилари бўлди.\nТажрибали Зоиров кутилганидек, ҳаракат қилди ва жанглари сезиларли бўлди. Очиғи, ҳеч ким 52 кг вазн тоифасида унинг ғалаба қозонишига шубҳа қилгани йўқ ҳам. Ва, албатта, у том маънода рингнинг ҳақиқий эгасига айланди. У ҳеч кимга, жумладан, Куба, Россия ва Қозоғистондан бўлган асосий рақибларига мутлақо имконият қолдирмади. Ишончли ғалаба ва Шаҳобиддиннинг тўрт йил олдинги Рио-де-Жанейро (Бразилия)даги натижасини Токиода ҳам муваффақиятли намойиш эта олишига катта умид уйғонди.\nШарҳловчилар исм-шарифини тўғри ўқишга қийналган Миразиз Мирзахалиловнинг (57 кг) чиқишлари ҳам кўпгина хорижлик экспертлар учун кутилмаган бўлди. Лекин унинг энди тилга тушиб кетишига ишончимиз комил. Финалда у кубалик Ласаро Альварес билан жангда ғалаба қозонди. Рингда кубалик боксчининг қоши жуда чуқур ёрилди ва учрашув шифокорлари жангни тўхтатиш кераклигини маълум қилишди. Аммо Миразизнинг бу ғалабаси тасодифан бўлмагани қайд этилди. Бундан олдинги тўртта жангнинг барида ўз устинлигини намойиш эта олди.\nУчинчи «олтин» - оғир вазн тоифасида Баҳодир Жалоловга насиб этди. Мундиал кашфиёти бўлгани, шубҳасиз. Нокаутга туширувчи зарба бериши билан томошабинларни ҳайратга солди. Айтганча, ҳал қилувчи жангда қозоғистонлик Камшибек Конкабаев билан тўқнаш келди. Олдинги жанглар натижаси - 2:2. Энди кучлар мувозанати Жалолов фойдасига ўзгарди.\nМураббийларимизнинг фикрича, жаҳон чемпионатида иккинчи ўринни эгаллаган Дилшодбек Рўзметов (81) ва бронза медалини қўлга киритган Бобоусмон Батуров (69) яхшигина старт майдонидан Олимп сари кўтарилишда давом этишади.\nЖаҳон чемпионатидан улкан зафар билан қайтган боксчиларимизни Ислом Каримов номидаги Тошкент аэропортида тантанали кутиб олиш тадбири ташкил этилди. Ўзбекистон Бош вазири биринчи ўринбосари, Республика бокс федерацияси раиси Очилбой Раматов йигитларимиз ва мураббийларни юксак муваффақият билан табриклади.


Пневмониянинг турлари, тиббий статистика ва мавсумийлик омили — эксперт билан суҳбат\nЖамият 09:18 / 06.08.2020 46178\n– Наргиза Мухтархановна, пандемия даврида COVID-19'дан ўлим кўрсаткичлари мунтазам эълон қилиб борилаётгани ҳолда пневмониядан ўлим ҳақида маълумот берилмаяпти. Бу борада сизда қандай маълумотлар бор, яъни пневмониядан ўлим кўрсаткичлари ошганми?\n– Бутун дунё тиббий таснифи бўйича пневмония иккига бўлинган: касалхонадан ташқари ва касалхона ичи пневмонияси. Ҳозир касалхонадан ташқари пневмония тўғрисида маълумот бермоқчиман.\nКасалхонадан ташқари пневмония – ўткир касаллик бўлиб, бошқариб бўладиган касалликка киради. Лекин ушбу касалликдан ўлим кўрсаткичи бутун дунёда ўлим даражаларига келганда 6-ўринни эгаллайди ва оғир кечиши мумкин. Бу пневмониянинг асосий сабаблари вирус ва бактериялар бўлиши мумкин.\nЎткир респиратор вирусли касаллик (ЎРВК) юқумли касалликларнинг ичида биринчи ўринни эгаллайди. Ўн йил олдин грипп ва ЎРВК билан касалланган беморларнинг сони 500 миллионни ташкил қилган ва 3-5 миллион одамда бу касаллик оғир кечиб, ўлим ҳолатларига ҳам олиб келган. Бу рақамлар муаммо билан таниш бўлмаган инсонларни ҳозиргача қизиқтирмаган. Лекин бугунги пандемия даврида инсонлар ваҳимага тушиб, исботланмаган ахборотларга ишонадиган бўлиб қолди.\nАйтмоқчиманки, бутун дунёда тиббий статистика қоидасига кўра, коронавирус-пневмония ўлим ҳолатига олиб келди деганда, унинг тагида исботланган лаборатор тасдиқ бўлиши керак.\nКоронавирус-пневмония фонида агар беморда бир ва ундан кўп жиддий сурункали касалликлар мавжуд бўлса, бу пневмониянинг енгил кечадиган турларида ҳам жиддий хасталиклар кечишини кучайтириши мумкин. Бу ҳолатда бемор коронавирус-пневмониядан ўлимга учради дегани нотўғри бўлади. Шу пайтнинг ўзида мисол беморда ўпканинг сурункали обструктив касаллигининг оғир кечиши бўлса, у ЎРВКсиз ҳам ўпка артериясига тромб тиқилиб қолишидан ўлимга учраши мумкин. Бу ҳолатда коронавирус инфекцияси ёндош касаллиги бўлиб қолади, лекин ўлимга олиб келган сабаб тромбоэмболия ҳисобланади.\nШунга ўхшаш ҳолатлар баҳоланиб, тиббий статистик маълумотлар келиб чиқади.\n– Фикрингизча, коронавирус пандемияси қиш ойларида кечганида, яъни ҳозир қиш фасли бўлганида, вазият қандай бўларди?\n– АҚШнинг Касалликлар назорати ва профилактикаси марказлари, Жаҳон соғлиқни сақлаш ташкилоти ва соғлиқни сақлаш бўйича глобал шерикларнинг ҳисоб-китобига кўра, ҳар йили мавсумий грипп ва нафас йўллари касалликларидан 650 минг одам вафот этади.\nМавсумий грипп – одамдан одамга ўтувчи, бутун дунё бўйлаб юрадиган ўткир вирусли инфекция. Кўп инсонлар тиббий ёрдамсиз бу касалликдан тўлиқ соғайиб кетади. Доимо ўткир респиратор касалликлар бронхит ва пневмонияларни чақириб, баъзи ҳолатларда ўлимга ҳам олиб келади.\nҚиш мавсумида ўткир респиратор касалликлар фонида коронавирус инфекциясининг қўшилиши касалланиш даражасини албатта оширади. Лекин бизда бугун даволаш мезонлари ишлаб чиқилган ва ишончимиз комил бўлиши керакки, бизнинг фуқароларимиз вирусга қарши берилган тавсияларга амал қилади.\n– Соғлиқни сақлаш тизими катта юклама билан ишлаяпти. Пандемия даврида фан докторлари, профессорлар, умуман етакчи шифокорлар иш тартибида қандай ўзгаришлар бор?\n– Пандемия вақтида тиббиёт институтлари ва фаолият кўрсатадиган профессор-ўқитувчилар четда қолгани йўқ. Барча тиббий олийгоҳ олимлари коронавирус инфекцияси тушунчаси, юқиш йўллари, врачларнинг ўз-ўзини ҳимоя қилиши ва беморларга тезкор сифатли ёрдам бериш бўйича бир нечта ўқув ва методик қўлланмаларни яратиб беришган.\nРаҳбарлар томонидан колл-марказлар, телеграм-ботлар, онлайн маслаҳатлар ташкил этилиб, профессор ўқитувчилар жалб қилинган эди. Олимлар томонидан врачлар учун яна бир нечта клиник конференция ва вебинарлар ўтказилди.\nБарча профессорлар томонидан сарфланган куч Ўзбекистонда COVID-19'ни эрта аниқлаш, самарали даволаш, врачлар учун керакли маълумотларни етказиш муаммоларига йўналтирилган. Бугунги кунда кўп кафедра мудирлари, профессор, доцент, ассистентлар коронавирус инфекциясига чалинган беморлар даволанаётган шифохоналарида ишлаб келмоқда.\n– Касалликка қарши курашиш бўйича юқори курс талабаларини жалб қилиш масаласида нима дея оласиз? Бу қўшимча куч бўлиш билан бирга, уларга амалиёт вазифасини ҳам ўтарди.\n– Юқори курс талабаларини жалб қилиш масаласи апрель ойида Соғлиқни сақлаш вазирлиги, Олий ва ўрта махсус таълим вазирлиги ва ректоратлар томонидан кўриб чиқилди. Шунда давлат имтиҳонларини онлайн тарзда ўтказиб, барча битирувчиларни амалиёт ишига жалб қилиш режаси тузилди. Ҳозир бизнинг битирувчиларимиз мураккаб вазиятларда ўз фаолиятини олиб бормоқда ва ёрдам беришмокда. Уларнинг кўплари қийин диагностик ҳолатларда, устозлар маслаҳатини сўраб, ўз фикрини билдириб ишлаб келмоқда.\n– Коронавирус инфекциясига қарши кураш жараёни бошқа касалликлар билан шуғулланиш, даволашларга салбий таъсир ўтказмаяптими?\n– Албатта, ҳар куни учрайдиган ўткир ва сурункали касалликларнинг авжланиш ҳолатлари ўз-ўзидан йўқолмаган. Бизнинг кўплаб беморларимиз режали ва тезкор тиббий ёрдамга муҳтож. Лекин коронавирус инфекцияси кенг тарқалгани учун стабил ҳолатдаги беморларимизга уйдан чиқмаслик ва врач томондан тавсия этилган дориларни доимий қабул килишни тавсия қиламиз.\nБеморларга зарур бўлган тезкор ҳолатларда сифатли тиббий ёрдам берилмоқда. Унинг учун махсус клиникалар ажратилган ва коронавирус-пневмониянинг ўрта оғир ва оғир ҳолатлари билан параллел равишда даво чоралари кўрсатилмоқда.\n23:39 / 19.01.2021 1750


Тоҳир Кападзе: “Нефтчи” билан ўйнаш биз учун фахр” / CHAMPIONAT.asia\nТоҳир Кападзе: “Нефтчи” билан ўйнаш биз учун фахр”\nЎзбекистон Биринчилиги ва кубогига ташланган қуръадан сўнг “Қўқон-1912” жамоаси бош мураббийи Тоҳир Кападзени суҳбатга чорладик.\n- Бугунги қуръадан кўнглингиз тўлдими?\n- Қуръа натижаларидан мамнунман. Чемпионатни ўз уйимизда бошлаш ёқимли. Тайёргарлик жараёни авжида.\n- Ўзбекистон кубоги ҳақида нима дея оласиз?\n- Биринчи босқичда “Уз Донг- Жу” билан кураш олиб борамиз. Андижонликларни мағлуб этсак, кейинги босқичда уйда “Нефтчи” билан ўйнаймиз. Биз ҳамиша “Нефтчи”га қарши майдонга тушишдан фахрланамиз. Ўйлайманки, қўқонлик футбол ишқибозлари учун бу катта байрам бўлади.\n- “Қўқон-1912” жамоаси олдига қандай вазифа қўйилди?\n- Жамоа олдидаги асосий мақсад - олий лигага йўлланма олиш. Ташкилий ишларни раҳбарлар ҳал қилмоқда, бу борада муаммо йўқ. Таркиб борасида эса маҳаллий футболчиларга таяниб машғулотларни давом эттиряпмиз. Маҳаллий йигитларда ҳам салоҳият юқори.\n- Демак, олий лига йўлида қўқонлик футболчилар ҳизматидан фойдаланасизлар?\n- Асосий эьтибор ўзимизнинг ёшларга қаратилади, лекин бошқа ўйинчиларни ҳам сотиб оламиз, албатта. Биринчи босқичда маҳаллий ўйинчиларга имкон бермоқчимиз, иккинчи босқичда эса ташқаридан футболчиларни жалб қилиб таркибни кучайтирамиз. Бундан ташқари, четдан ўйинчи олиб келиш учун анчагина маблағ керак. Биз ўша пулни ўқув-йиғин машғулотларига сарфламоқчимиз.


Сурхондарёда топилган янги туғилган чақалоқнинг онаси қидирилмоқда - zarnews.uz\nСурхондарёда топилган янги туғилган чақалоқнинг онаси қидирилмоқда\nБугун ижтимоий тармоқларда Сурхондарё вилоятининг Денов туманидаги бозор ҳожатхонасига ташлаб кетилган янги туғилган чақалоқ топиб олингани ҳақидаги видео тарқалган эди.\nШифокорлар кўрсатган тиббий муолажалардан кейин чақалоқнинг умумий аҳволи қониқарли бўлиб турибди. Айни пайтда тиббиёт ходимлари томонидан сунъий озиқлантирилмоқда. Чақалоқ жинси - қиз бола, оғирлиги - 3500 грамм, бўйи - 50 сантиметр.\nҲозирда чақалоқнинг аҳволи Соғлиқни сақлаш вазирлиги назоратига олинган.\nПарвоз вақтида самолётда чақалоқ дунёга келди


Сабиҳа тушида эрини кўриб, чўчиб уйғонди.\nNews FeedTopics 7 273Photos 10 727Videos 375Participants 109 158\nҒоятда камбағал бир аёл радио дастурига қўнғироқ қилиб, Аллоҳ учун ёрдам беришлигини илтимос қилади. Ҳудди шу дастурни эшитиб ўтирган атеист, аёлнинг гапларини тинглаб туриб, уни мазаҳ қилиш фикри ҳаёлига келибди. Радиодан аёлнинг манзилини олиб, котибасини чақиртириб дебди: - Ҳозироқ бозорга бориб, катта миқдорда озиқ-овқат махсулотларини сотиб оласиз-да, мана бу манзилга элтиб берасиз. Агар аёл сиздан: - "Булар кимнинг номидан" деб сўраса, унга: - "Булар шайтоннинг номидан" деб айтасиз, тш\nМақтанишмас-у, онамнинг дуоларини минг бор олганман десам, ёлғончи бўлмайман. Эсимда, олти ёшлигимда онамнинг қўлларига ёмон яра чиқиб, бир ойчa дард чекдилар. Ўшанда кeчаси ҳамма ухлаб қолар, мен эса онамга қараш учун ўтириб чиқардим. Кўнглим бўшлигиданми, ҳар соатда оғримаяптими, деб сўрардим. Ўшанда биринчи бор оиламиз даврасида йиғлаб мени дуо қилганлар. Кўргани келганларга ҳам мақтайверардилар. Умрларининг охирги икки йилида юролмай қолдилар. Меҳмонга боришга тўғри келса, ҳай-ҳайлашларига\nРосулуллоҳ соллаллоҳу алайҳи васалламга салавот йўлланг! СубҳанАллоҳ Алҳамдулиллаҳ Ла илаҳа Иллаллоҳ Аллоҳу Акбар СубҳанАллоҳ Алҳамдулиллаҳ Ла илаҳа Иллаллоҳ Аллоҳу Акбар СубҳанАллоҳ Алҳамдулиллаҳ Ла илаҳа Иллаллоҳ Аллоҳу Акбар СубҳанАллоҳ Алҳамдулиллаҳ Ла илаҳа Иллаллоҳ Аллоҳу Акбар Мадина Шукурова киритди...!\nАссалому Алайкум Ё Росулиллох ( с.а.в)\nЯрим тун, соат 00:40 лар атрофида, биродарларимиз билан волейболдан қайтаётган эдик. Ёмғир тинмасдан ёғяпти, шу вақтда деярли селга айланди. Чорсу бозорининг олдидан ўтаётсак бир аёл зонтик қўйилган аравада ҳали ҳам хоним сотаётган экан. Шундай қаттиқ ёмғирда, ҳаво совуқ, машиналар кам, одам деярли йўқ... Тўхтадик... Хоним солинган идишлар иссиқ кўрпалар билан ўралган, сотувчи аёл ҳам ҳижобда... Муслималаримизни ҳолини кўриб йиғлаб юборай дедим. Жамиятда шарм-ҳаёсини йўқотмаган, Роббиси олдида\nКеча эрталабдан бир мижоз кирди. Бормисиз қизим, сизни тополмай қолдимку деди! (тўғриси фотохотирам унчамас, одамларни ҳаммасини ҳам эслаб қололмайман). -Шу ердаман холажон, мен йўқ пайтларим келдизмикин дедим. -Алҳамдулиллаҳ Умраларга бориб келдим, сизни роса дуолар қилдим қизим, келинг бир бағримга босай сизни, деди, Қарияларни болаларга хос самимийлиги бўлади, онахон билан қучоқ очиб кўришарканман,- Аллоҳ зиёратларингизни қабул қилсин, машааАллоҳ, мени ҳам дуо қилдингизми? деб сўрадим. ( Тўғ\n(Mисрда бўган воқеа) Mанор 16 ёшда. Ҳусни ҳам, хулқи ҳам гўзал, содда ва самимий қиз. Дугоналарининг қизиқтириши билан фейсбукдан ўзиги саҳифа очди. Бир муддат ўтиб, дўстлари сони кўпайди. Унинг саҳифасини кузатиб, изоҳлар ёзувчилар ҳам анча фаоллашди. Энди Mанор ёшларга ёқадиган эҳтиросни қитиқлайдиган, ишқий-романтик постлар ёзишни бошлади. Постларнинг мазмуни қанчалик “жўшқин” бўлса, унга илова қилинган расм ҳам ундан қолишмас эди. Гоҳ қизил атиргулларни, гоҳ юзининг ярмини кафти билан берки\nАссалому алайкум! Аллоҳ бу ва бундан кейинги кунларимизни Ўзининг зикри билан нурли қилсин! Паноҳида асрасин! Неъматларига шукур, ҳалол ризқ топишимизни насиб қилсин! Кунингиз хайрли ўтсин! Хурмат бн Админ!\nadded November 12 at 11:31\n109 158 participants in the group\nСабиҳа тушида эрини кўриб, чўчиб уйғонди. Эри оппоқ кийимда узоқдан қараб турганмиш. Нимадандир хафа, аёлининг ёнига келмасмиш. Оғиз очиб бирор сўз ҳам демасдан, маъюс тикилиб тураверармиш… Сабиҳа эртаси куни бу тушининг мағзини чақолмай, ғалати бўлиб юрди. “Болаларим касал бўлиб қолмасмикин?” дея хавотирга тушди. Ҳартугул, болалари ўйнаб кулиб юришибди. У иш билан ўзини чалғитишга уринди. Туш эсидан ҳам чиқай деганида эшикдан уйнинг эгаси қовоғини солганча кириб келди. Уни кўрган Сабиҳанинг юраги шиғ этди. — Ассалому алайкум… — Ва алайкум, — деди уй эгаси ҳамон ўша ҳолатда туриб. — Пулнинг қолганини қачон берасиз? Уй эгаси Сабиҳага ҳамма шартларни айтиб кетди. Аёл индамай деворга суянганча қолди. Хаёлидан: “Эримнинг безовталиги шундан экан-да”, деган фикр ўтди. Жума намози тугагач, ҳамма аста-секин тарқала бошлади. Ниҳоят, масжиднинг имоми ва яна уч-тўрт одам қолди. Имомнинг кўзи чеккада кўз ёш тўкиб ўтирган аёлга тушди. “Бошига катта мусибат тушибди, шекилли”, деган хаёлга борди имом. Орадан ҳеч қанча вақт ўтмай, аёл улар томонга кела бошлади. — Ассалому алайкум, — деди етиб келгач. Сабиҳанинг ҳазин овози эркакларнинг юрагига бориб тегди. — Ва алайкум ассалом, — дейишди бирин-кетин. — Келинг, — деди имом. — Келувдим… Сабиҳа шу биргина сўзниям зўрға айтди. Эркакларнинг салобати босиб, бошқа сўз деёлмади-ю, рўмолчасини юзига ёпиб, йиғлаб юборди. — Нима гап, синглим? Нега йиғлаяпсиз? — деди имомнинг ноиби ҳайратини яширолмай. Имом ҳам унинг гапига қўшилиб: — Бемалол гапираверинг, бу ерга қандай иш билан келдингиз? Нима ёрдам керак? — деди. Имомнинг “Нима ёрдам керак?” деган гапи аёлга “Барча муаммонгизни ҳал қилиб берамиз” дегандек эшитилиб, хотиржам тортди. У кўз ёшини арта-арта: — Менга ёрдам беринглар, илтимос, — деди. — Ташвишингиз нималигини айтмасангиз, қандай ёрдам берамиз? — Жўжабирдай жонман, уч боламни бир амаллаб боқяпман. Дўппидаккина ҳовлида тураман. Эр-хотин ҳавас қилиб олгандик шу ҳовлини. Шундаям уч миллион қарз бўлгандик. Эримдан кейин шу қарзни ҳеч узолмаяпман. Кеча уйнинг эгаси келиб, “Агар эртага шу пулни топиб бермасанг, ҳовлини қайтиб оламан”, деб кетди. — Ие, чатоқ бўпти-ку! Шароитингизни тушунтирмадингизми? — Тушунтирдим. Эшитишниям истамади. Ўзиям шароитимни яхши билади. “Шунча имконият берганим етар, уйнинг ҳам нархи ошиб кетди” деяпти. Агар эртагача уч миллион топиб бермасам, берганим ҳам куйиб, уйни бошқа одамга сотиб юборармиш! — Вой товба, қизиқ бўпти-ку… — Яхши иш бўлмабди, тўғри, лекин биз қандай ёрдам беришимиз мумкин?! — Бошқа суянадиган одамим йўқ, умидим фақат сизлардан… Кечаси билан йиғлаб Худодан сўраб чиқдим. Оҳим етиб борган бўлиши керак… Биламан, Яратган бандасини оғир кунида ташлаб қўймайди… Илтимос, менга ёрдам беринглар, болаларим билан кўчада қолмай… — Қўлимиздан келадигани Аллоҳдан сизга мадад сўраш, холос. Бошқа ҳеч қандай ёрдам беролмаймиз. Уйингизга боринг! — деди имом. Шу пайт эшик тақиллаб, пўрим кийинган бир йигит бош суқди. Аёл титраб йиғлар, эркаклар нима қилишларини билмай, бир-бирларига ҳайрон қарашарди. Ниҳоят, эшик орқасида турган йигитнинг сабр косаси тўлди шекилли, таклифниям кутиб ўтирмай, салом бериб, ичкарига кирди. — Кечирасиз, ишим жудаям зарур эди, кутишга сираям вақтим йўқ… Бир нарса сўрамоқчийдим. — Бемалол, — деди имом унга савол назари билан қараб. — Яқинда хусусий корхонамиз ишлаб чиқарган маҳсулотдан каттагина даромад кўрганди. Шунинг учун кўпчилик билан маслаҳат қилиб, фойданинг бир қисмини бечораҳол, муҳтож инсонларга беришни режалаштиргандик. Шуни кимга беришни билолмай, сизлардан маслаҳат сўрамоқчи эдим. Илтимос, агар… — Қанча? — Уч миллион. — Уч миллион?! Ҳамма жим бўлиб қолди. Сабиҳанинг чеҳрасига қувонч ёйилди…\nСубханоллох Алхамдулиллах Оллоху Акбар\nАллох узи рахмдил.Аллохни узига ялинорайлик.\n0000 7777 Замужем\nYooo Roobbbiiiim Alhamfulillah\nСубханоллох Аллох узи мехрибон!!!!\nЭЭЭЭ ХУДОЖОНИМ. БЕРГАНИНГА ШУКУР КУРСАТГАН КУНЛАРИНГА МИНГ БОР ШУКУРЛАР БУЛСИН. ДУНЕДА ЯХШИ ИЙМОНЛИ МЕХРИБОН ИНСОНЛАР ХАМ БОРДЕ. БОРЛАРИНГА ШУКУР СОГ БУЛИЛАР\nАллохимни карами кенг.\nАлбатта оллохнинг рахми чексиздир.\nАммо бирок бу шунчаки хикоя.\nБу замонда бировдан ёрдам сураш ва нажот кутиш жуда хам огир масаладир.\nAlhamdulilloh Olloh muhtojni arosatda qoldirmaydilar\nОллох рахимдил сурасек албатда етказади\nSabran Ya Nafsii\nАллох буюк Зот! Барча иш Унинг кулида!\nОллох хаммага ердам беради


15:00 / 03.11.2017\n«Ўзавтосаноат» АЖ ва «КАМАЗ» ОАЖ ўртасида 2017 йил 2 ноябрь куни Ўзбекистонда юк автотранспорт воситаларини ишлаб чиқаришни ташкил этишни назарда тутувчи ҳамкорлик шартномаси имзоланди.\nҲужжатни «КАМАЗ» ОАЖ бош директори Сергей Когогин ва «Ўзавтосаноат» АЖ бошқаруви раиси Умиджон Салимов имзолади.\n«КАМАЗ» ОАЖ компаниясининг маълумотларига кўра, томонлар UzAutoTrailer МЧЖ базасида КАМАЗ бренди остида юк машиналарини ишлаб чиқаришни режалаштирмоқдалар. Келгусида томонлар Ўзбекистон ҳудудида автомобилларни йиғиш бўйича қўшма корхона ташкил этишни мўлжаллашган.\nШартномага мувофиқ, «КАМАЗ» ОАЖ ва «Ўзавтосаноат» АЖ «КАМАЗ» ташқи савдо компанияси» АЖ ва «UzAutoTrailer» МЧЖ орқали фаолият олиб боради.\n«КАМАЗ» ташқи савдо компанияси» UzAutoTrailer’га эҳтиёт қисмлари ва деталлар тўпламларини етказиб беради. Ўзбек компанияси шассини йиғиш билан шуғулланади ва ўзи ҳамда қўшма корхона устқурмасини барпо этади.


Қишлоқ хўжалиги соҳасини бошқариш тизимини ислоҳ қилиш, ер ва сув ресурсларидан оқилона фойдаланиш борасидаги илғор технологияларни жорий этиш, озиқ-овқат хавфсизлигини таъминлаш энг муҳим вазифамиздир. - Ўзбекистон Республикаси Қишлоқ хўжалиги вазирлиги\nҚишлоқ хўжалиги соҳасини бошқариш тизимини ислоҳ қилиш, ер ва сув ресурсларидан оқилона фойдаланиш борасидаги илғор технологияларни жорий этиш, озиқ-овқат хавфсизлигини таъминлаш энг муҳим вазифамиздир.\nЎзбекистон Республикаси Президентининг 2019 йил 28 декабрдаги Олий мажлисга мурожаатномасида қишлоқ хўжалиги соҳасида амалга оширилиши лозим бўлган ишлар тўғрисида бир қатор таклифлар берилди.\n“Кейинги йилда кластер усулида пахта етиштиришни камида 52 фоизга етказиш учун 48 та пахта-тўқимачилик кластерини ташкил этиш тўғрисида қарор қабул қилинди.\nҚишлоқ хўжалиги вазирлиги мамлакатимизда мева-сабзавот етиштириш бўйича кластер тизими қандай ҳолатда эканини чуқур таҳлил қилиб, 2019 йил 1 мартга қадар бу борадаги мавжуд тўсиқларни бартараф этишга доир таклифларни киритсин.”


Жанубий Кореяда коронавирусга қарши эмланган беморлар орасида ўлим қайд этилди — Sof.uz\n22.06 18:13 211 Жаҳон\nЖанубий Корея соғлиқни сақлаш ташкилоти COVID-19 га қарши ваксина қабул қилган киши тромбоцитопения туфайли вафот этганини расман тан олди. Марҳумнинг AstraZeneca препарати билан эмлангани айтилмоқда.\nЭмлаш билан боғлиқ зарарли ҳолатларни текшириш бўйича гуруҳ раҳбари Пак Ён Чжуннинг маълум қилишича, 30 ёшли эркак чоршанба куни вафот этган. Унда тромбоцитопении синдроми (ТЦ) билан боғлиқ тромбоз қайд этилган. У 27 майда эмланган, орадан ўн кун ўтгач беморда кучли бош оғриғи ва қайд қилиш кузатилган.\nБу Жанубий Корея ҳукумати расман тан олган ваксина билан боғлиқ илк ўлим ҳодисаси экани айтилмоқда. Ҳозиргача мамлакат соғлиқни сақлаш органи 224 кишининг ўлимини қайд этган. Уларнинг барчаси COVID-19 га қарши олган ваксина билан боғлиқ бўлиши мумкин. Айниқса, улардан 13 таси қўшимча текширувдан ўтиши лозим, дейилади хабарда.\nЖанубий Корея ҳозиргача аҳолининг қарийб 7,9 фоизини эмлаб бўлган. Мамлакатда AstraZeneca, Pfizer ва Janssen ваксиналари қўлланилмоқда.


Оҳангаронда қиймати 4 млн долларга тенг бўлган чорвачилик мажмуаси барпо этилмоқда\nОҳангарон туман ҳокимлиги Ахборот хизмати томонидан маълум қилинишича, мажмуа одатдаги мол бозорларидан фарқли ўлароқ, ҳафтада бир марта эмас балки доимий фаолият кўрсатади. Аҳоли ҳафтанинг исталган кунида келиб, бу ердан мол харид қилиш имконига эга бўлади.\nСўнгги 24 соат ичида коронавирусдан рекорд даражада ўлим қайд этилди\nСўнгги бир кун ичида дунё бўйича коронавирус инфекцияси асоратларидан 11,6 мингдан ортиқ бемор ҳаётдан кўз юмган.\nХитойлик тадбиркорлар Андижонда 500 млн. долларлик лойиҳани амалга оширадиган бўлди\nМамлакатимизда пандемия шароитида иқтисодиётни юксалтириш чоралари кўрилмоқда. Андижон вилоятида онлайн тарзда бўлиб ўтган навбатдаги музокарада ҳам айнан мана шу масала муҳокама қилинди.\n"Covid-19" билан зарарланиш эҳтимоли жуда юқори жойлар маълум қилинди\nАҚШнинг Стэнфорд ва Шимоли-Ғарбий университетлари мутахассислари ресторанлар, спорт заллари ва меҳмонхоналар коронавирус инфекцияси юқтириш эҳтимоли жуда юқори хавфли жойлар эканлигини аниқлашди.\nМеҳнат миграциясини тартибга солиш масаласи муҳокама марказида бўлди\nГлобаллашув инсониятнинг ҳаракатланишини ва дунёдаги миграция жараёнини оширишга ёрдам беради. Айни пайтда аҳоли миграцияси ривожланаётган давлатлар учун иқтисодий ва ижтимоий ривожланишнинг муҳим омилларига айланиб бормоқда. Ҳозирги замонавий босқичда у ёки бу даражада бўлса-да, биронта ҳам мамлакат миграция муносабатларидан четда қолгани...\nShowing 61-76 of 4,442 items.


Баҳрайндан хушхабар! Ҳозирча 2 та олтин ва 1 та бронзага эга чиқдик / Olamsport.com\nБаҳрайндан хушхабар! Ҳозирча 2 та олтин ва 1 та бронзага эга чиқдик\nБугун ҳамюртларимиз Баҳрайн мезбонлик қилаётган ёшлар ўртасидаги Пара Осиё ўйинларида ўз иштирокларини бошлашди.\nҚувонарлиси, пара атлетларимиз мусобақанинг илк кунида ҳозирча 2 та олтин ва 1 та бронза медалига сазовор бўлди. Жумладан, пара енгил атлетиканинг аёллар ўртасида F41 классида ядро улоқтириш тури бўйича Кубаро Ҳакимова 8.38 метр кўрсатгич билан олтин медални қўлга киритди. Худди шу йўналишда яна бир ҳамюртимиз Нигина Ҳусанова 7.39 метр натижа билан бронза медалига сазовор бўлди.\nПара сузиш баҳларида S8 классида 200 метрга комплекс усулда сузиш бўйича ҳамюртимиз Азизбек Бойназаровга тенг келадиган рақиб топилмади. Спортчимиз делегациямиз ҳисобига навбатдаги олтин медални ёздириб қўйди.\nБугун пара енгил атлетика бўйича спортчиларимизнинг иштироки давом этади.\nТокио-2020 ёзги Паралимпия ўйинлари иштирокчилари талабалар билан учрашди 0\nБочча бўйича илк марта ўтказилган Ўзбекистон чемпионати якунланди 0


Бахтиёр Ашурматов: “Бизнинг ҳужумчидек футболчилар Ўзбекистонда жуда кам” / CHAMPIONAT.asia\n02:35Бундеслига. "Бавария" мавсумдаги 15-ғалабасини тантана қилди 1 02:00Olamsport: Уайлдер - Фьюри жанг олдидан кўз уриштирмайдиган бўлди, ўзбек боксчилари яна бир мусобақада биринчи бўлишди 0 01:4329 йилда илк бор. Бугун "Пахтакор" "Спартак" билан ўйнайди. Championat.asia баҳсни Москвадан ёритади 15 01:29Руни Англия чемпионатларидаги юбилей ўйинида майдонга тушди 3 00:40Зидан Рамос ҳақидаги бир нечта саволларга жавоб берди 4 00:05Спортчилар ижтимоий тармоқларда 1 23:55А Серия. "Наполи"нинг бошланғич таркиби маълум 1 23:36Бундеслига. "Бавария"нинг асосий таркиби билан танишинг 3 23:15Қатар. Рашидовнинг жамоаси мағлубиятга учради 2 23:01Каземиро: "Неймарни "Реал"да кўришни хоҳлайман" 13 22:44А Серия. "Ювентус"нинг СПАЛга қарши баҳс учун қайдномаси билан танишинг 3 22:22Одил Рами эркин агентга айланди 4 21:55ПСЖнинг янги бош мураббийи бўлиш учун икки номзод номи маълум бўлди 5 21:41Испания. "Реал"нинг "Леванте"га қарши ўйин учун қайдномаси эълон қилинди 12 21:24АПЛда мавсумнинг қолган қисми учун тўплар намойиш қилинди 1\nБахтиёр Ашурматов: “Бизнинг ҳужумчидек футболчилар Ўзбекистонда жуда кам”\n14 апр 2019 19:46\nТеглар : БухороБахтиёр Ашурматов\nСуперлига 4-тур доирасидаги “Қўқон-1912” – “Бухоро” учрашувидан кейинги матбуот анжуманининг биринчи қисмида “Бухоро” жамоаси устози Бахтиёр Ашурматов иштирок этди.\n- Бугунги ўйин ҳар икки жамоа учун ҳам муҳим эди. Чунки бу жамоалар ушбу тур олдидан кам очко жамғаришганди. Қўқонликлар олдинги турда АГМКга ютқазиб қўйишди. Биз ҳам ўз майдонимизда “Қизилқум”ни мағлубиятга учрата олмагандик.\nЎйин олдидан йигитларга таъкидлагандим, бугун фақат ғалаба қозонишимиз лозимлигини. Юзимиз ёруғ бўлди. Шогирдларимнинг биринчи бўлимдаги ўйинлари анча мазмунли бўлди. Улар ўз олдиларига қўйган вазифаларни яхши бажаришди. Қўқонликлар эса иккинчи бўлимни жуда чиройли ўйин кўрсатишди. Юзага келган кўплаб вазиятлардан фойдалана олишмади. Омад биз томонда бўлди.\nЎзим Қўқонлик бўлганим учун “Қўқон-1912” жамоасига бефарқ эмасман. Ўзим бошқараётган жамоадан ташқари бошқа ўйинларда уларга мухлислик қиламан. Ҳали бу жамоа ўз сўзини айтишига ишонаман. Бухородан келиб бизни бевосита стадионда қўллаб-қувватлаган мухлисларимизга миннатдорчилик билдираман.\nИван Нагаев жуда ҳам тезкор ҳужумчи, бу каби ўйинчилар Ўзбекистонда жуда кам. У жароҳати боис анча машғулотларда иштирок эта олмади. Мана секин-аста спорт формасини тиклаб боряпти. Келажакда Нагаевдан умидимиз катта", - дейди Бахтиёр Ашурматов.\nЕвропа Лигаси. "Шахтер" - "Бенфика" 2:1 0\n"Қўқон-1912" - "Бухоро" учрашуви соат 15:30да бошланади 13\n“Насаф” Туркиядан қайтиб келди 14\n“Шаҳр Ходро”нинг ягона легионери "Пахтакор"га учралган йирик мағлубиятдан сўнг нималар деди? 6\nЎйиндан ташқари холатда қолганлар ёхуд жамоасиз юрган футболчилар ҳақида 22\n"Пахтакор" - "Шаҳр Ходро" учрашувидан мухлислар ГАЛЕРЕЯСИ 23\nДраган Черан: "Иккинчи бўлимда эркинроқ ўйнадик" 7


11:46 / 23.11.2015\nТадқиқотлар шуни кўрсатдики, бир стакан сув ичиш билан инсон мияси ишлашининг яхшиланиши 15 фоизга ортар экан, деб маълум қилмоқда Sibnet.ru. Буни исбот қилиши учун тадқиқотчилар кўнгиллилардан тузилган икки гуруҳни ажратишди. Улардан бири нонуштадан кейин бир стакан сув ичишди, иккинчи гуруҳ эса ичмади. Кейин улардан тест саволлари олишди.\nХулоса шу бўлдики, нонуштадан сўнг оддий, газланмаган сув ичган гуруҳ аъзолари иккинчи гуруҳ вакилларига нисбатан тест саволларини тўғри ишлашган. Бу ҳақда университет сайтида маълум қилинган.\nОлимларнинг таъкидлашича, организмдаги етарли миқдордаги намлик нафақат мия фаолияти, балки инсоннинг барча тана аъзолари ҳаракатини ҳам меъёрлаштиради.


Тадбирнинг очилишида таъкидланганидек, Президентимиз раҳнамолигида халқлар ўртасидаги дўстона алоқаларни мустаҳкамлашга алоҳида эътибор қаратилмоқда. Жумладан, элчихоналар иштирокида мунтазам ўтказиб келинаётган турли маданий тадбирлар, спорт мусобақалари ва фестиваллар ана шу мақсадга қаратилгани билан аҳамиятлидир.\nЎзбекистон Республикаси Ташқи ишлар вазирлигининг Дипломатик ваколатхоналарга хизмат кўрсатиш бошқармаси томонидан бу гал ўн учинчи бор уюштирилган мазкур фестивалда АҚШ, Хитой, Буюк Британия, Германия, Франция, Италия, Швейцария, Япония, Корея Республикаси, Ҳиндистон, Малайзия каби қирққа яқин давлатнинг мамлакатимиздаги элчихоналари ҳамда халқаро ташкилотлар ваколатхоналари вакиллари қатнашди.\n— Ушбу фестивалда иккинчи маротаба иштирок этаяпмиз, — дейди Франциянинг мамлакатимиздаги Фавқулодда ва мухтор элчиси Жак-Анри Эльс. — Бундай тадбирлар кишига алоҳида завқ бағишлайди. Миллий таомларимиз хилма-хил. Уларни татиб кўрганлар мазасига юқори баҳо беришди. Бундан хурсандмиз. Кези келганда шуни алоҳида айтиб ўтиш жоизки, ўзбек ошхонасида тайёрланадиган ноз-неъматлар ҳам ранг-баранг ва хуштаъмлиги билан ажралиб туради. Масалан, палов, манти, сомса каби миллий таомларингиз бутун дунёга машҳур. Одамларингизнинг очиқкўнгил, ширинсўз ва меҳмондўстлиги эса алоҳида эътирофга лойиқ. Мен шундай ажойиб юртда фаолият юритаётганимдан мамнунман.\nАнжуманга ташриф буюрган меҳмонлар турли халқларнинг миллий таомларидан татиб кўриш, уларни тайёрлаш усуллари ҳақида маълумот олиш баробарида, маданиятлари, урф-одатлари, қадриятлари, миллий либослари, ҳунармандчилик ва амалий санъат намуналари билан ҳам яқиндан танишиш имкониятига эга бўлишди.\nСанъаткорлар ижросидаги куй-қўшиқлар, рақслар тадбирга янада кўтаринки файз бағишлади.\nМазкур рукндаги бошқа мақолалар: « Санъатимиз ғунчалари\tЭзгулик ифодаси »


Евросиё «Оскар»и ёзда бўлиб ўтади\n22:45 / 29.02.2016\nШу йилнинг ёз ойларида, Евросиё киносаноати учун бериладиган соврин тақдимоти бўлиши режалаштирилмоқда. Мазкур мукофот «Оскар» соврини аналоги бўлиши кутилмоқда. Бу ҳақда Россия Киношунослар уюшмасининг раиси ўринбосари Олег Иванов РИА "Новости ахборот" агентлигига хабар берди.\n«Совриннинг тақдимоти ёз ойларининг бирида бўлиб ўтади, ўйлайманки у ММКФ билан бирга ўтказилади, лекин бу тақдирлаш маросими эмас, балки совриннинг эълон қилиниши бўлади», — деб айтиб ўтди Иванов. Унинг сўзларига кўра, тақдирлаш маросими кейинги йил ўтказилади.\nАввалроқ Россия Киношунослар уюшмасининг раиси, режиссёр Никита Михалков Евросиёнинг киносаноати учун «Оскар» каби мукофотни жорий этиш таклифи билан чиққан эди. Режиссёрнинг бу фикрига Хитой ва Ҳиндистонда ҳам катта қизиқиш билдирилган.